text:
SƆHƐWO BIANA BE
Ke Ne Lãmesẽkuxiwo Ðe Kpe Nam Ðe?—Akpa 1
Ènya sɔhɛ aɖe si lãmesẽkuxiwo ɖe kpe na veviea? Ðe nèle dɔ aɖe lém si na be mètea ŋu wɔa nu siwo hawòtiwo wɔna oa?
Nenye nenemae la, eme kɔ be dzi ate ŋu aɖe le fowò ɣeaɖewoɣi. Gake nya fadziname eve le Biblia me na wò.
Wɔwòla, Yehowa Mawu, nya nɔnɔme si me nèle la nyuie. Gawu la, ‘etsɔa ɖe le eme’ na wò.—1 Petro 5:7.
Yehowa Mawu ɖoe be yeaɖe dɔlélewo katã ɖa! Àte ŋu axlẽ nu tso esia ŋu le Biblia me le Yesaya 33:24 kple Nyaɖeɖefia 21:1-4.
Sɔhɛ siwo lãmesẽkuxiwo ɖe kpe na dometɔ geɖe kpɔe be kaka ɖe Mawu kple efe ŋugbedodowo dzie lé yewo ɖe te. Wo dometɔ ene aɖewoe nye esi.
YEIMY
Esi mexɔ fe wuiɖekɛ la bunɔkeke me menɔna hafi tea ŋu yia afi sia afi. Naneke menya wɔna nam o, nu suetɔ kekeake gɔ̃ hã kɔkɔ nyea dɔ nam.
Esi mexɔ fe atɔ̃ la, wokpɔ lãmekawo fe gbɔdzɔgbɔdzɔdɔ si nana wɔna vɔna le ame ŋu le ŋunye, esia na naneke meganya wɔna nam o. Dzi ɖena le fonye ɣeaɖewoɣi elabe nyemetea ŋu wɔa nu siwo hanyetiwo wɔna o. Gake dzinyelawo kple míafe hametɔwo naa ŋutilã me kple seselelãme kpekpeɖeŋum eye wòkpena ɖe ŋunye le mawusubɔsubɔ gome hã. Menye ɣeyiɣiawo katã fe subɔla, eye nye haxɔsetɔwo kplɔam zi geɖe míeyina ɖasrɔ̃a Biblia kple ame siwo tsɔ ɖe le Biblia me nyawo me.
Yesu gblɔ be ŋkeke ɖe sia ɖe kple efe dzimaɖitsitsiwoe. (Mateo 6:34) Eya ta medzea agbagba be manɔ te ɖe ŋkeke ɖe sia ɖe fe kuxiwo nu eye meɖoa taɖodzinu siwo gbɔ mate ŋu aɖo la na ɖokuinye. Mele mɔ kpɔm na xexe yeye si me “agbe vavã” asu asinye le, afi si mavo tso dɔléle vɔ̃ɖi sia si me le.—1 Timoteo 6:19.
Bu nya sia ŋu: Yeimy kpɔe be ede ye dzi ŋutɔ esi yeɖo “taɖodzinu” siwo gbɔ yeate ŋu aɖo la na ye ɖokui. Ðe manyo be wò hã nàwɔ nenema oa?—1 Korintotɔwo 9:26.
MATTEO
Dzime tem veve esi mexɔ fe ade, eye ɖɔktawo gblɔ gbã be esi mele tsitsim tae. Gake wova de dzesii le fe ɖeka megbe be nutete aɖe le nye dzimefu ŋu.
Wowɔ dɔ nam, gake nutetea fe akpa 40 le alafa me koe ɖɔkta te ŋu ɖe. Ke hã le ɣleti eve pɛ ko me la, nutetea gatrɔ gbɔ keŋ! Tso ɣemaɣi la, wodom kpɔ zi geɖe, wote dɔdamɔnu geɖewo kpɔ, eye mekpɔ mɔ zi geɖe be woada dɔa nam gake ɖeko wòglo.
Ɣeaɖewoɣi la, nutete la nana mesea veve abe yi tɔmee wole afi sia afi nam ene, gake vevesesea nu sẽna wu le dzime kple akɔta. Medzea agbagba be nyemagaɖe mɔ nye nɔnɔmea nakpe dzinye o. Meɖoa ŋku edzi na ɖokuinye be ame bubuwo tɔ wu tɔnye gake womenaa ta o. Nu vevitɔ si kpena ɖe ŋunye dzi gakpɔtɔ le fonyee nye ale si meka ɖe edzi be Yehowa Mawu ana ŋugbe si wòdo be yeaɖe fukpekpe ɖa nava eme gbe ɖeka.—Nyaɖeɖefia 21:4.
Bu nya sia ŋu: Aleke ŋugbe si Mawu do be yeaɖe fukpekpe ɖa ate ŋu akpe ɖe ŋuwò abe ale si wòkpe ɖe Matteo ŋu ene?—Yesaya 65:17.
BRUNA
Esi wònye be nye dɔlélea medzena le gota wokpɔna o ta la, ame aɖewo buna be kuviatɔe menye. Gake le nyatefe me la, naneke menya wɔna nam o, eɖanye afemedɔwo alo nusɔsrɔ̃ o, eye avu kple kɔe fɔfɔ le aba dzi gɔ̃ hã nyena nam.
Wokpɔ ʋukamexexedɔ le ŋunye esi mexɔ fe 16. Dɔ sia si nana be wɔna vɔna le ame ŋu va le tsitsim ɖe edzi. Ewɔe be nyemegatea ŋu wɔa dɔ o, eye Kristotɔwo fe dɔ siwo madi be mawɔ la gɔ̃ hã menya wɔna nam o. Mexlẽa 1 Petro 5:7 enuenu, kpukpui sia gblɔ be: “Miedro miafe dzimaɖitsitsiwo katã ɖe eyama dzi, elabena eléa be na mi.” Enyanya be Yehowa tsɔa ɖe le eme na mía dometɔ ɖe sia ɖe la doa ŋusẽm ŋutɔ. Esia kpɔtɔ doa ŋusẽ va se ɖe egbe.
Bu nya sia ŋu: Aleke wò dzimaɖitsitsiwo dodro ɖe Yehowa dzi ate ŋu aɖe vi na wò abe ale si wònɔ le Bruna gome ene?—Psalmo 55:23.
ANDRÉ
Ame aɖewo wɔa nu ɖe ŋunye abe fe 10 vi dzaa ko menye ene. Nyemebu fɔ wo o, elabe meɖi fe 10 vi hã vavã.
Esi mexɔ fe eve la, wokpɔ kansa fomevi aɖe si mebɔ o le nye dzimefuka me eye dɔ sia va ge ɖe nye ahɔhɔ̃ me emegbe. Ðɔktawo dze agbagba lé enu, gake atike siwo wòzã nam la na meku te. Egbea nye kɔkɔme katãe nye meta 1 kple sentimeta 37 pɛ ko. Ne megblɔ na amewo be mexɔ fe 18 la, ɖeko wo dometɔ geɖe susunɛ be aʋatso kam mele!
Le Kristo-hamea me la, amewo dea bubu ŋunye. Womeɖua fewu le ŋunye abe ale si nye sukuhatiwo wɔna ene o. Medzea agbagba be nyemagaɖe mɔ nye nɔnɔmea nana dzi naɖe le fonye o. Le nyatefe me la, nu nyuitɔ kekeake si ate ŋu asu amegbetɔ si la su asinye, eyae nye be menya Yehowa! Eɖanye fukpekpe kae nye dɔlélea ahe va dzinye o, meka ɖe edzi be Yehowa akpe ɖe ŋunye le mɔ sia mɔ nu. Xexe yeye wɔnuku si fe ŋugbe Yehowa Mawu do la ŋu bubu kpena ɖe ŋunye medoa dzi.—Yesaya 33:24.
Bu nya sia ŋu: Nu ka tae Yehowa nyanyae nye “nu nyuitɔ kekeake si ate ŋu asu amegbetɔ si” abe ale si André gblɔe ene?—Yohanes 17:3.


c: text/html

text:
Tedoxe
Tedoxe (alo Mars) enye ɣleti etɔ̃lia le Gregoria ɣletigbalẽa me. Ŋkeke 31 ye le eme. Le blema ŋɔli la, Romatɔwo yɔna ɣleti sia be Martius si nye wofe aʋa mawu fe ŋkɔ. Eʋeawo yɔna ɣleti sia be Tedoxe elabena ɣemaɣi sia wodona te le wode.
Ŋkeke tɔxewo le Tedoxe me[trɔ asi le eŋu | edit source]
- Ghana xɔ ɖokuisinɔnɔ tso Eŋlisiawo gbɔ. (Tedoxe 6)
- Ash Wednesday (Kuɖagbea ɖe tso Dzodze 4 vaseɖe Tedoxe10)
- "The Ides of March", Brutus kple ame bubuwo wu Yulius Kaesar Cassius (Tedoxe 15)
- Norouz: Ƒe yeye zã le Iran kple du bubu aɖewo me. Mɔkeke le Turkey, Japan, kplu Asia titina dukɔwo hã.
- Fiɖa Kɔkɔe (Fiɖaa ɖe tso Tedoxe 20 vaseɖe Afɔfiɛ 23, si nye Fiɖamamlea hafi Easter ɖuɖu.)
- Easter (Kɔsiɖaa ɖe tso Tedoxe 22 vaseɖe Afɔfiɛ 25)
- Pakistan Ŋkeke (Tedoxe 23).
- Nyɔnuwo le xexeame godo fe ŋkeke (Tedoxe 8)
Nya siawo fe tsofe[trɔ asi le eŋu | edit source]
- Tedoxe le Eŋlisi Wikipiɖia la me - Dasiamime 13, 2007

robotstxt: allowed

filter: keep


text:
Ðe Fukpekpewo Nu Ava Yia?
Ðe nàɖo eŋu be . . .
ɛ̃a?
aoa?
yemenya oa?
NYA SI BIBLIA GBLƆ
‘Mawu atutu aɖatsi sia aɖatsi ɖa le wofe ŋkume, eye ku maganɔ anyi o, eye konyifafa kple ɣlidodo kple vevesese hã maganɔ anyi o.’—Nyaɖeɖefia 21:3, 4, Xexe Yeye Gɔmeɖeɖe.
VI KAE ESIA AÐE NA WÒ?
Ana nàka ɖe edzi be menye Mawu gbɔe míafe kuxiwo tso o.
Wò dzi adze eme le esi nènya be Mawu sea veve ɖe ame siwo le fu kpem nu ta.
Mɔkpɔkpɔ anɔ asiwò be fukpekpewo katã nu ava yi.
ÐE MÍATE ŊU AKA ÐE NYA SI BIBLIA GBLƆ DZIA?
Ɛ̃, míate ŋu aka ɖe edzi, le susu eve ta:
Mawu mekpɔa dzidzɔ ɖe fukpekpe kple nu madzɔmadzɔ wɔwɔ ŋu o. Bu ale si Yehowa Mawu se le eɖokui me esi amewo sẽ ŋuta le efe dukɔa ŋu le blema la ŋu kpɔ. Biblia gblɔ be ‘esi wosẽ ŋuta le efe amewo ŋu la,’ wofe nu wɔ nublanui nɛ.
—Ʋɔnudrɔ̃lawo 2:18, Biblia.
Ame siwo sẽa ŋuta le ame bubuwo ŋu fe nu medzɔa dzi na Mawu o. Le kpɔɖeŋu me, Biblia gblɔ be Mawu lé fu ame “siwo kɔa ʋu maɖifɔ ɖi.”
—Lododowo 6:16, 17.
Mawu tsɔ ɖe le eme na ame sia ame. Menye amegbetɔwo koe ‘nya wofe fuɖename kple vevesesewo o,’ ke ele nyanya na Yehowa hã!
—2 Kronika 6:29, 30.
Etefe madidi o, Mawu ato efe Fiaɖufea dzi aɖe míafe fukpekpewo katã ɖa. (Mateo 6:9, 10) Hafi ɣemaɣi naɖo la, ele akɔ fam na ame siwo katã dia kpekpeɖeŋu tso egbɔ.
BU NYA SIA ŊU KPƆ
Nu ka tae Mawu ɖe mɔ fukpekpe li?
Biblia ɖo nya sia ŋu le ROMATƆWO 5:12 kple 2 PETRO 3:9.


text:
The Tower of Babel (Genesis 11: 1-9)
Ewe (Eʋegbe)
Mðtutu ɖe Babel
- Ke gbe ɖeka kple nufofo ɖeka ŋugbe le amegbetɔwo katã nu.
- Eye wòva me bena, esi wodze mɔ ɖo ta ɣedzefe gome la, wokpɔ gbadzafea ɖe ke Sinearnyibga dzi, eye wonɔ afima.
- Eye wogblɔ na wo nɔewo bena: Mina míamė anyikpe zu xɔtukpe na wo, eye aŋɔ le akaloba tefe na wo.
- Eye wogblɔ bena: Mina míatso du, eye míatu mɔ̃ kɔkɔa ɖe, si tame natɔ dzifo, ne míafe ŋk'ɔ nanyɔ, bena míagakaka ɖe anyigba blibo la katã dzi o!
- Tete Yehowa ɖi va anyi, be yeakpɔ du kple mɔ̃ kɔkɔ, si amegbetɔviwo le tutum la ɖa.
- Eye Yehowa gblɔ bena: Kpɔ ɖa, dukɔ ɔeka wonye, eye gbe ɖeka le wo katã nu, eye esia nye
wofe nuwɔwɔ fe gɔmedzedze ko; azɔ nusianu, si dim wole be, woawɔ la, womado kpoe o.
- Mina míaɖi ayi afima, ne míatɔtɔ wofe gbe, bena amea ɖeke nagase nɔvia fe gbe o!
- Eye Yehowa na bena, wokaka tso afima ɖe anyigba blibo la katã dzi, eye wodzudzɔ du la tsotso.
- Eyata woyɔnɛ bena Babel, le esi Yehowa tɔtɔ amegbetɔwo katã fe gbe le afima, eye Yehowa na
wokaka tso afima ɖe anyigba blibo la katã dzi ta.
Source http://99.198.110.38/bible_language_resources/ewe_bible.pdf


text:
NYƆ! JANUARY 2014
Nyatakakadzraɖofe Si Nyo Na Ame Sia Ame
Àdi be yease Biblia gɔme ɖe edzia? Alo àdi be wò fomea nakpɔ dzidzedzea? Sɔhɛ nènye eye nèle aɖaŋuɖoɖo dima? Nya siwo sɔ na ame sia ame le míafe nyatakakadzrofea.
Nyatakakadzraɖofe Si Nyo Na Ame Sia Ame
Srɔ̃ ale si nàzã míafe nyatakakadzraɖofea eye nàkpɔ ale si Biblia me nunya si ɖea vi ɣesiaɣi la akpe ɖe wò kple wò fomea ŋui ɖa.
Ŋkuléle Ðe Xexea Me Ŋu
Nyatiawo dometɔ aɖewo: ɖevi fe gomenɔamesi le Afrika-dukɔ siwo le Sahara fe anyiehe, vɔvɔ̃ na Internet dzi gbɔɖiamenyawo gbɔgblɔ ɖe ame ŋu le Italy kple ale si sɔhɛwo gbena be woagado yewo ɖe ŋgɔ le dɔ me o le dzidzim ɖe edzi le Japan.
Nugbagbesueŋutinunyala Aɖe Ƒe Xɔse
Ale si nu gbagbewo fe wɔwɔme de ŋgɔ la na Feng-Ling Yang, dzɔdzɔmeŋutinunyala aɖe si le Japan, megava xɔ nufiafia si nye be ɖeko nuwo dzɔ le wo ɖokuiwo si la dzi se o. Nu ka tae?
Ale Si Nàwɔ Anɔ Te Ðe Hatiwo Ƒe Nyafoɖeamenu Nu
Hatiwo fe nyafoɖeamenu ate ŋu ana ame nyui nawɔ nu gbegblẽwo. Nu kae wòle be nànya tso hatiwo fe nyafoɖeamenu ŋu eye aleke nànɔ te ɖe enui?
Nuwɔwɔwo
Biblia fo nu tso “ŋkeke” ade siwo Mawu tsɔ wɔ nu gbagbewoe la ŋu. Ðe ŋkeke mawo dometɔ ɖe sia ɖe fe didime nye gafofo 24 hã?
Tsaɖiɖi Yi Italy
Wonya Italytɔwo nyuie be wowɔa xɔlɔ̃, blemanuwo bɔ ɖe wo gbɔ eye nutata vovovowo le wo si. Xlẽ nu tso ale si Yehowa Ðasefowo fe dɔa le edzi yim le du sia mee la ŋu.
Nya Ɣaɣla Aɖe Si Ku Ðe Yiyiɖɔ Ŋu
Yiyiɖɔ tea ŋu sesẽna alo bɔbɔna ne ehiã. Xlẽ nu tso ale si wòdzɔnae kple nu si tae la ŋu.


text:
Wikipedia:General disclaimer
Ne wòmese Eʋegbe nyuie o la, wòa kpɔ gbe bubuwo fe nuxlɔame nyawo le miame le afisi woŋlɔ ɖa be "le gbe bubuwo me" la te.
Wikipiɖia enye nunyagbãle si li fãa na amewo katã fe zazã, eye wònye ame vovowo kple habɔbɔ vovowo siwo na kpekpeɖeŋu le dɔsia ŋɔŋlɔm le xexeme nunyaŋu godoo. Efe nɔnɔme naamɔ amesiame si ateŋu azã internet kple browserwo ŋudɔ be wòatrɔ nusiwo le eme. Ne nɔ nyanyame nawò be menye nusianu si le afisia me nunyaladeŋgɔwo kple agbalẽnyalagãwo to be wole eme vavã o.
Esia melegbɔgblɔm be wòmakpɔ nuveviewo kple nunya vavã le Wikipiɖia la dzi o; zigeɖe la, wòakpɔe. Gake Wikipiɖia ma ateŋu ado ŋugbe nawò be nusianu si le afisia le eme vavã o. Ɣeaɖewoɣi la, nuŋɔŋlɔa ɖewo fe tatawo woatrɔ medidi o, elabena ameaɖe alo nubaɖawɔla ɖe wɔ tɔtrɔa ɖe si mesɔ kple nunyalawo kple agbãlenyalawo le xexeame katã fe susuwo o.
It is also possible that Zynga's chosen advertising network is to blame if we consider the case of the New York Times' website bgedbdekbdcdfgfb
Gɔmesesea ɖeke meli o; mɔɖeɖe tɔxe[trɔ asi le eŋu]
Taflatse, eme nekɔ na amesiame bena nusiwo katã woŋlɔ ɖe afisia li fãa na amewokatã, eye ŋugbedodoa ɖeke mele wò kpakple afisia fe afetɔwo kple ezãlawo, amesiwo fe mɔwo dzi nuŋɔŋlawo le, Wikipiɖia la me nuŋlŋlawo ɖesiaɖe, dɔdzikpɔlawo, sysɔpwo alo amebuba ɖeke si do fome kple dɔ sia alo efe fomedodowo o. Mɔɖeɖea ɖe li be na tsɔ nusianu fãa tso afisia; Esia me fia be gɔmesesea ɖeke li le Wikipiɖia kple efe dɔwɔlawo kple ezãlawo kpakple wò dome o.
Mɔɖeɖe alo gɔmesesea ɖeke mele wò kple Wikipiɖia dome na nyasiawo zãza alo wotɔtrɔ si mele GNU Free Documentation License (GFDL) mɔɖeɖewo nu o; Ne ameaɖe wɔ tɔtrɔa ɖe le nusiwo neŋlɔ ŋu le Wikipiɖia dzi alo woɖe efe akpa ɖe la, wòmekpɔ mɔ abu fɔ Wikipiɖia alo efe fomedodoa ɖeke o.
Trademarks /(Dzesi tɔxewo)[trɔ asi le eŋu]
Dzesi tɔxe (abe trademarks, service marks, collective marks, design rights, personality rights) siwo dze le Wikipiɖia la me la nye nutɔwo ŋutɔ tɔ. Wofe zãzã le afisia mefia be mɔ li na wo ŋudɔ wɔwɔ le goa ɖeke me si to vovo na esiwo woɖe mɔ na le GFDL mɔɖeɖewo te o. Ne wome gblɔe fitaa o la, ekema fomedodoa ɖeke mele Wikipiɖia kple Wikimedia kpakple dzesitɔa ɖeke o eyata Wikipiɖia mateŋu aɖe mɔ na ameaɖeke be wòazã nusiwo nutɔwo meɖe mɔ na o la. Ne ezã nusiawo la, ele ɖokuiwò si, eye ne nyaɖe tso ezãzã me la, wò ɖeka fe agba ye.
Sesiwo te Wikipiɖia le[trɔ asi le eŋu]
Ɖewomahĩ Wikipiɖia menuwo ɖeɖefia alo woŋɔŋlɔ ada se dzi le dukɔ alo afisi wòle la me. Wikipiɖia dɔwo katã le mɔwo dzi le Florida le United States of America eye wozãa wo le afima fe sewo nu. Se siwo le wòfe dukɔme fe mɔɖeɖewo na nusiwo wòateŋu agblɔ alo nusiwo wòateŋu ama na amewo ateŋu ato vovo tso esiawo gbɔ. Wikipiɖia me doa ŋuse ameaɖeke be wòa da wo de sewo dzi o eyata ne eda se siawo dzi la, wò ɖeka woa bu fɔe.
Afisia meye aɖaŋuɖofe o[trɔ asi le eŋu]
Ne ehiã aɖaŋu na nutɔxea ɖe (le kpɔɖeŋu me, dɔyɔyɔ, sewo, ganyawo) me la, di amesi wɔa dɔ le numa ŋuti. Kpɔ Wikipedia:Risk disclaimer, Wikipedia:Medical disclaimer, and Wikipedia:Legal disclaimer hã.
Mieda akpe nawo bena ne gbɔdzi ɖi xlẽ nusiwo le afisia eye míe xɔese be Wikipiɖia la zãzã adze ŋuwo.
Kpɔɖeŋu le nunyagbãle bubuwo fe "disclaimer-wo" ŋu[trɔ asi le eŋu]
Togbɔ be wona agbãlenyalawo kple nusrɔ̃ladeŋgɔwo to nunyagbãle bubwo me hã, yawo hã medo ŋugbe be nusianu le eme vavã o.
- britannica.com disclaimer la (tso afisi Encyclopædia Britannica la le):
- "YOUR USE OF BRITANNICA.COM IS AT YOUR SOLE RISK." (Iŋlisigbe)
- MSN.com disclaimer la (tso afisi Microsoft fe Encarta Encyclopedia la le)
- "...AND THE ENTIRE RISK AS TO SATISFACTORY QUALITY, PERFORMANCE, ACCURACY, AND EFFORT IS WITH YOU." (Iŋlisigbe)
- bartleby.com disclaimer la (tso afisi Columbia Encyclopedia la le)
- "YOU EXPRESSLY AGREE THAT USE OF THE SERVICE IS AT YOUR SOLE RISK." (Iŋlisigbe)


text:
Protestanttɔwoe Yehowa Ðasefowo Nyea?
Ao. Kristotɔwoe Yehowa Ðasefowo nye, gake míebua mía ɖokuiwo Protestanttɔwoe o. Nu ka tae?
Woɖɔ Protestanttɔwo be “wonye subɔsubɔha si tsi tsitre ɖe Roma Katolikoha ŋu.” Togbɔ be Yehowa Ðasefowo medaa asi ɖe Katolikoha fe nufiafiawo dzi o hã la, mímebua mía ɖokuiwo Protestanttɔwo o le susu siwo gbɔna ta:
Protestanttɔwo fe nufiafia aɖewo mewɔ ɖeka kple Biblia fe nufiafiawo o. Le kpɔɖeŋu me, Biblia gblɔ be “Mawu ɖeka” ye li, menye Trinita alo Mawuɖekaetɔ̃e wònye o. (1 Timoteo 2:5; Yohanes 14:28) Eye Biblia gblɔ kɔtɛe be Mawu atsrɔ̃ ame vɔ̃ɖiwo, ke menye be awɔ fu wo le dzo mavɔ me tegbee o.
—1 Timoteo 2:5; Yohanes 14:28.
Míetsia tsitre ɖe Katolikoha alo subɔsubɔha bubuwo ŋu loo alo dzea agbagba be míana woatrɔ asi le wofe nufiafiawo ŋu o. Ke boŋ míeɖea gbefã Mawu Fiaɖufe ŋuti nya nyuia na amewo hekpena ɖe wo ŋu be woaxɔ nya nyui ma dzi ase. (Mateo 24:14; 28:19, 20) Nu si le vevie na míe nye be míafia nyatefe si ku ɖe Mawu kple efe Nya, Biblia la ŋu dzianukwaretɔwo, ke menye be míana subɔsubɔha bubuwo natrɔ wofe nufiafiawo o.
—Kolosetɔwo 1:9, 10; 2 Timoteo 2:24, 25.


text:
Mawue Nana Míekpea Fua?
Ale si Biblia ɖo eŋui
Biblia ɖo eŋu eme kɔ fãa be, ao. Yehowa Mawu meɖoe kura be amegbetɔwo nakpe fu o. Ke hã atsu kple asi gbãtɔ dze aglã ɖe Mawu fe dziɖuɖu ŋu, eye wotiae be yewo ŋutɔwo yewoatso nya me le nyui kple vɔ̃ ŋu na yewo ɖokuiwo. Woɖe wo ɖokuiwo ɖa le Mawu ŋu eye wokpɔ emetsonuawo hã.
Egbea míele tiatia gbegblẽ si ame eve mawo wɔ la fe fu kpem. Eya ta amegbetɔwo fe fukpekpe metso Mawu gbɔ kura o.
Biblia gblɔ be: “
Ne ame aɖe le tetekpɔ me tom la, negagblɔ be: ‘Mawue le teyem kpɔ’ o. Elabena womate ŋu atsɔ nu vɔ̃ɖiwo ate Mawu kpɔ o, eye eya ŋutɔ hã metea ame aɖeke kpɔ o.” (Yakobo 1:13) Fukpekpe ate ŋu aɖe kpe na ame sia ame, ame siwo ŋu Mawu kpɔa ŋudzedze le gɔ̃ hã meto le eme o.


text:
Masa
Masa (alo Yuni) enye ɣleti adelia le fea me le Gregoria ɣletigbalẽa me. Ŋkeke 30 ye le ɣletia me.
Le blema ŋɔli la, Romatɔwo tsɔ Yuno si nye wofe mawu ɖeka fe ŋkɔ na ɣleti sia. Helatɔwo yɔna mawu sia be Hera (Ήpa) [ˈhiːrə] le Helagbe me.
Emenyawo
Ŋkeke tɔxewo le Masa me[trɔ asi le eŋu]
- Aflaga Ŋkekewo le Sweden (Masa 6), United States (Masa 14), Denmark (Masa 15), Argentina (Masa 20), and Romania (Masa 26).
- Masa 16 enye Youth Day alo "Ɖekakpuiwo fe ŋkeke" le South Africa.
- Wimbledon Tennis hoʋiʋlia nɔa ɣleti sia me.
- Philippines dukɔa fe ɖokuisinɔnɔ ŋkeke dze Masa 12 dzi.
- Eritrea Masa 20 nye "Martyrs Day" .
Nusiwo menɔna ŋkeke ɖeka dzi o[trɔ asi le eŋu]
-
- Kɔsiɖagbe evelia le Masa me le Belgium. Le United States, United Kingdom, Mexico, Netherlands, Ireland kple Canada la, woɖuie le Kɔsiɖagbe etɔ̃lia dzi le Masa me.
Nu bubuwo[trɔ asi le eŋu]
- Ɣleti aɖeke meli si fe ŋkeke gbãtɔ dzea esi dzi Masa tɔ dzea le kɔsiɖaa me.
Nya siawo fe tsofe[trɔ asi le eŋu]
- Masa le Eŋlisi Wikipiɖia la me
- Ɣletia fe sefofo enye rose alo honeysuckle le Eŋlisigbe me.
- Masa fe kpe xɔasi enye pearl, Alexandrite, or moonstone.


text:
Xɔsemeʋuʋu
Xɔsemeʋuʋu (Latingbe: Symbolum Apostolorum), enye nyawo si ɖe xɔse siwo nɔ Kristotɔwo si le blema ŋɔ̃li la fia. Kritso hame geɖe le xexeame egbe zãa xɔsemeʋuʋua abe nufafia na tsitadede kple subɔsubɔa ŋutɔ fe akpa vevie dometɔawo ɖeka. Hameawo aɖewo wonye Roma Katolico hame, Anglikan alo Eŋlisi hame, Presbyteria hame kple Metoɖist hame nyuiewo.
Woxɔese be woŋlɔ xɔsemeʋuʋua elabena ameaɖewo nɔ fafiam bena ɖe ko wodze abe Yesu nye amegbetɔ gake menye amegbetɔ wònye hafi o eye ahatso wò nye be wo hee ɖe ati ŋu eye wò ku. Xɔsemeʋuʋua fe nyawo fia nusiwo dzi Kristotɔwo xɔse fitaa na nusrɔ̃lawo kple amewo katã.
Emenyawo
Eme nyawo[trɔ asi le eŋu]
Xɔsemeʋuʋu le Eʋegbe me[trɔ asi le eŋu]
- Mexɔ Mawu, etɔa ŋusẽ katã tɔ,
- si wɔ dzi kple anyigba dzi se.
- Mexɔ Yesu Kristo, Mawu fe tenuvi ɖeka, si nye mía afetɔ dzi se,
- Ame si fe fu wofɔ tso Gbɔgbɔ Kɔkɔe la me,
- Eye Maria, dzetugbui la dzii,
- Ame si kpe fu le Pontio Pilato te,
- Eye wohee ɖe ati ŋu, eye wòku, eye woɖii;
- Ame si yi tsiẽfe,
- Eye wòga fɔ tso amekukuwo dome le ŋkeke etɔ̃a gbe,
- Eye wòyi dzifo,
- Eye wònɔ etɔa ŋusẽ katã tɔ fe nuɖusi me.
- Afima wòa ɖa tso ava drɔ̃ ʋɔnu na amegbagbewo kple amekukuwo.
- Mexɔ Gbɔgbɔ Kɔkɔe dzi se,
- Kple Kristo hame kɔkɔea ɖeka,
- Si nye amekɔkɔewo fe fomedodo,
- Nuvɔ̃wo ɖeɖe,
- Ŋutilãa fe tsitretsitsi,
- Kpakple agbemavɔ̃ dzi se.
- Amen.
Nyawo le Eŋlisigbe me[trɔ asi le eŋu]
Kpɔ esiawo hãa[trɔ asi le eŋu]
Agbalẽ le xɔsemeʋuʋu ŋuti[trɔ asi le eŋu]
- J.N.D. Kelly: Early Christian Creeds. 3rd edition. Longman, Harlow 1975, ISBN 0-582-49219-X (Eŋlisigbe)
Nuxexlẽwo le tefe bubuwo[trɔ asi le eŋu]
- International Standard Bible Encyclopedia Vol. 1(Eŋlisigbe)
- ELLC fe xɔsemeʋuʋu nyawo Evangelical Lutheran Church le America (2004).(Eŋlisigbe) Wotsɔe nyawo tso afisia le 31 Siamlɔm, 2007.
- Roma Katoliko hame fe xɔsemeʋuʋu nyawo Catechism of the Catholic Church.(Eŋlisigbe) Wotsɔe nyawo tso afisia le 31 Siamlɔm, 2007.
- Nufafiawo tso xɔsemeʋuʋu ŋuti tso agbalẽnaylawo aɖewo gbɔ(Eŋlisigbe) Wotsɔe nyawo tso afisia le 31 Siamlɔm, 2007.


text: 12 Le ɣeyiɣi sia me la, ame akpeakpewo va fo fu, ale gbegbe be wole afɔ ɖom wo nɔewo dzi. Yesu fo nu na efe nusrɔ̃lawo gbã gblɔ be: “Mikpɔ nyuie le Farisitɔwo fe amɔwɔʋãnu si nye alakpanuwɔwɔ la ŋuti.+2 Wometsyɔ nu naneke dzi, si womava ɖe ɖe go o, eye womeɣla naneke, si womava nya o.+3 Eya ta nya siwo miegblɔna le viviti me la, woava see le kekeli nu, eye nya si miedo dalĩ gblɔ le xɔgã me la, woaɖe gbefãe le xɔwo tame.4 Xɔ̃nyewo,+ mele egblɔm na mi hã be, migavɔ̃ ame siwo wua ŋutilã, eye le esia megbe la womegatea ŋu wɔa naneke wu ema o la o.+5 Ke mafia ame si miavɔ̃ la mi: Mivɔ̃ Ame si, ne ewu ame vɔ la, ŋusẽ le esi be wòatsɔe afu gbe ɖe Gehena.*+ Ɛ̃, mele egblɔm na mi be, mivɔ̃ Ame sia boŋ.+6 Ðe womedzraa atsutsrɔe atɔ̃ xɔa gaku eve siwo fe home le sue* oa? Gake Mawu meŋlɔa wo dometɔ ɖeka pɛ gɔ̃ hã be o.+7 Ke woxlẽ miafe taɖawo katã gɔ̃ hã.+ Migavɔ̃ o; miexɔ asi sãsãsã wu atsutsrɔe geɖewo.+8 “Eya ta mele egblɔm na mi be, ame sia ame si ʋua menye le amewo ŋkume la,+ Amegbetɔvi la hã aʋu eme le mawudɔlawo ŋkume.+9 Ke ame si gbe nu le gbɔnye le amewo ŋkume la, nye hã magbe nu le egbɔ le mawudɔlawo ŋkume.+10 Eye ame sia ame si gblɔ nya vlo aɖe ɖe Amegbetɔvi la ŋu la, woatsɔe akee, ke ame si gblɔ busunya ɖe gbɔgbɔ kɔkɔea ŋu la, womatsɔe akee o.+11 Ne wokplɔ mi yi amehawo,* dziɖulawo kple ŋusẽtɔwo ŋkume la, migatsi dzimaɖi le nya si miatsɔ aʋli mia ɖokui ta alo le nya si miagblɔ la ŋuti o,+12 elabena gbɔgbɔ kɔkɔe la afia nya si miagblɔ le gafofo ma tututu me la mi.”+13 Eye ame aɖe tso ameha la dome gblɔ nɛ be: “Nufiala, gblɔ na nɔvinye ne wòama domenyinu la kplim.”14 Ebiae be: “Ŋutsu, ame kae ɖom ʋɔnudrɔ̃la alo nyametsola ɖe mi ame evea nu?”15 Eye wògblɔ na wo be: “Mina miafe ŋkuwo nanɔ ʋuʋu, eye mikpɔ nyuie le ŋukeklẽ* ɖe sia ɖe fomevi ŋu,+ elabena ne nu gbogbo aɖewo le ame si hã la, nu siawo mana agbee o.”+16 Ale wòdo lo sia na wo be: “Kesinɔtɔ aɖe fe anyigba wɔ nu nyuie.17 Eya ta ebu le eɖokui me be, ‘Esi tefe aɖeke megale asinye madzra nye agblemenukuwo ɖo o ɖe, nu ka wɔ ge mala?’18 Eya ta egblɔ be, ‘Menya nu si mawɔ:+ Mamu nye nudzraɖofewo, eye matu esiwo lolo wu; afi mae madzra nye nukuwo katã kple nye nuwo katã ɖo,19 eye magblɔ na ɖokuinye* be: “Èdzra* nu nyui geɖe ɖo ɖi hena fe geɖewo; ɖe dzi ɖi, ɖu nu, no nu, eye nàɖu agbe.”’20 Ke Mawu gblɔ nɛ be: ‘Movitɔ, zã sia me ke woabia wò agbe* le asiwò me. Ekema ame ka tɔe nu siwo nèdzra ɖo ɖi la azu?’+21 Nenemae wònɔna na ame si fo kesinɔnuwo nu fu na eɖokui, gake menye kesinɔtɔ le Mawu gbɔ o.”+22 Eye wògblɔ na efe nusrɔ̃lawo be: “Esia tae mele egblɔm na mi be, midzudzɔ dzimaɖitsitsi ɖe miafe agbe* ŋu le nu si miaɖu ŋuti, alo le miafe ŋutilãwo ŋu le nu si miado ŋuti.+23 Elabena agbe* la wu nuɖuɖu, eye ŋutilã la wu nudodo.24 Mibu akpaviãwo ŋu kpɔ: Womefãa nu alo ŋea nu o, eye ava alo nudzraɖofe mele wo si o; ke hã Mawu nyia wo.+ Ðe miexɔ asi sãsãsã wu xeviwo oa?+25 Mia dometɔ kae ne ele dzimaɖi tsim la, wòate ŋu atsɔ abɔklugui* ɖeka akpe efe agbenɔfe?26 Eya ta ne miate ŋu awɔ nu sue sia teti gɔ̃ hã o la, ke nu ka tae miatsi dzimaɖi ɖe nu susɔeawo ŋu?+27 Mibu ale si dzogbenyawo tsinae la ŋu kpɔ: Womewɔa dɔ alo trea ɖeti o; gake mele egblɔm na mi be, le Salomo fe ŋutikɔkɔe la katã me gɔ̃ hã la, meɖo atsyɔ̃ kpɔ abe esiawo dometɔ ɖeka ene o.+28 Ke ne Mawu ɖoa atsyɔ̃ na gbe si le gbe me egbe, eye etsɔ ko woatsɔe afu gbe ɖe dzo me la, ɖe maɖo atsyɔ̃ na miawo ya geɖe wu oa? Mi xɔseʋɛtɔwo!29 Eya ta migatsi dzimaɖi ɖe nu si miaɖu kple nu si miano la ŋu o, eye midzudzɔ dzimaɖitsitsi fũu akpa;+30 elabena nu siawo yomee xexemedukɔwo tina vevie, ke mia Fofo nyae be nu siawo hiã mi.+31 Ke minɔ efe Fiaɖufe la didi dzi boŋ, eye woatsɔ nu siawo akpee na mi.+32 “Alẽha sue,+ mègavɔ̃ o, elabena edze mia Fofo la ŋu be yeatsɔ Fiaɖufe la na mi.+33 Midzra nu siwo le mia si la, eye miatsɔ ga la ana ame dahewo.+ Mitɔ gakotoku siwo megblẽna o, siwo nye nu xɔasi siwo nu mayi o la, na mia ɖokui ɖe dzifowo,+ afi si fiafitɔ megogona o, eye agbagblaʋui hã megblẽa nu le o.34 Elabena afi si wò nu xɔasiwo le la, afi mae wò dzi hã anɔ.35 “Midzra ɖo, minɔ klalo,*+ eye miafe akaɖiwo nenɔ bibim,+36 eye minɔ abe ame siwo le wofe afetɔ lalam be wòagbɔ+ tso srɔ̃ɖefe,+ ale be ne eva ɖo eye wòfo ʋɔa la, yewoaʋui nɛ enumake la ene.37 Dzidzɔtɔwoe nye kluvi mawo siwo afetɔ la akpɔ be wole ŋudzɔ ne eva ɖo! Vavã mele egblɔm na mi be, eya ŋutɔ abla ali dzi, eye wòana woanɔ kplɔ̃ ŋu, eye wòasubɔ wo.38 Dzidzɔtɔwoe woanye ne eva le ŋudzɔɣi evelia,* alo etɔ̃lia* gɔ̃ hã me, eye wòkpɔ wo wole ŋudzɔ!39 Ke minya esia be, ne ɖe afea tɔ anya gafofo si dzi fiafitɔ ava la, anye ne maɖe mɔ nɛ wòadze kpɔ age ɖe efe me o.+40 Miawo hã minɔ dzadzraɖoɖi, elabena Amegbetɔvi la ava le gafofo si miesusu o la dzi.”+41 Eye Petro biae be: “Afetɔ, míawo koe nèle lo sia dom na loo alo amewo katã?”42 Eye Afetɔ la ɖo eŋu be: “Ame ka tututue nye afedzikpɔla nutefewɔla, si dze aɖaŋu,* si efe afetɔ aɖo efe subɔviwo* fe ha la nu, be wòanɔ nuɖuɖu si asu na wo la nam wo le ɣeyiɣi nyuitɔ dzi?+43 Dzidzɔtɔe kluvi ma anye ne efe afetɔ gbɔ va kpɔe wòle ewɔm nenema!44 Vavã mele egblɔm na mi be, atsɔe aɖo efe nuwo katã nu.45 Ke ne kluvi ma agblɔ le efe dzi me be, ‘Nye afetɔ mele gbɔgbɔm kaba o,’ eye wòade asi subɔviŋutsuwo kple subɔvinyɔnuwo fofo me, eye wòaɖu nu ano nu eye wòamu aha la,+46 kluvi ma fe afetɔ ava le gbe si gbe mele mɔ kpɔm nɛ o kple gafofo si menya o la me, eye wòahe to nɛ vevie ahana gomee kpe ɖe ame mawɔnutefewo ŋu.47 Ekema woafo kluvi ma si nya efe afetɔ fe lɔlɔ̃nu, gake menɔ dzadzraɖoɖi alo wɔ nu si efe afetɔa gblɔ* o la geɖe.+48 Ke ame si menya o, eye wòwɔ nu si dze fofo la, woafoe ʋɛ. Vavãe, ame sia ame si wona nu geɖe la, woabia nu geɖe tso esi, eye ame si wotsɔ ɖo nu geɖe nu la, woabia nu geɖe wu tso esi.+49 “Ðe meva dzo do ge ɖe anyigba dzi, eye ne dzoa lé xoxo ɖe, nu kae magadi?50 Nyatefee, nyɔnyrɔ aɖe li wòle be maxɔ, eye aleke metsi dzodzodzoe va se ɖe esime wòawu enue nye esi!+51 Ðe miesusu be ŋutifafa na gee meva le anyigba dzia? Gbeɖe, mele egblɔm na mi be, mama boŋ ye.+52 Elabena tso fifia dzi la, ame atɔ̃ anɔ afe ɖeka me, eye wo dome ama, etɔ̃ atsi tsitre ɖe eve ŋu, eye eve ɖe etɔ̃ ŋu.53 Fofo kple viŋutsu dome ama, eye viŋutsu kple fofoa dome ama, vidada kple vianyɔnu dome ama, eye vinyɔnu kple dadaa dome ama, lɔ̃xo kple lɔ̃xoyɔvi dome ama, eye lɔ̃xoyɔvi kple lɔ̃xoa dome ama.”+54 Eye wògblɔ na amehawo hã be: “Ne miekpɔ alilikpo le dodom le ɣetoɖofe la, miegblɔna enumake be: ‘Tsi gã aɖe gbɔna,’ eye wòvaa eme hã.55 Eye ne miekpɔ be ya fo tso anyiehe la, miegblɔna be: ‘Xexea me le dzo xɔ ge,’ eye wòvaa eme hã.56 Alakpanuwɔlawo, mienya ale si mialé ŋku ɖe anyigba kple dziŋgɔli fe nɔnɔme ŋu, ke aleke wɔ mienya ale si mialé ŋku ɖe ɣeyiɣi sia tututu ya ŋu o?+57 Eye nu ka tae mietsoa nya me le nu si le dzɔdzɔe la ŋuti na mia ɖokui o?58 Le kpɔɖeŋu me, ne wò kple wò ketɔ si tsɔ nya ɖe ŋuwò mieyina dziɖula aɖe ŋkume la, dze agbagba nàdzra mia dome ɖo le mɔa dzi, ne magakplɔ wò ayi ʋɔnudrɔ̃la ŋkume, ale be ʋɔnudrɔ̃la la natsɔ wò ade asi na kpovitɔ, eye kpovitɔ la nade wò gaxɔ me o.+59 Mele egblɔm na wò be, màdo go le afi ma akpɔ o, va se ɖe esime nàxe wò gaku suetɔ* mamlɛa hafi.”


text:
NYATI SI LE AKPAA DZI
Ðe Mawu Li Ŋutɔŋutɔa? Vi Kae Ŋuɖoɖoa Kpɔkpɔ Aɖe Na Wò?
Ame geɖewo susui be womate ŋu anya ne Mawu li loo alo meli o, alo be mehiã be woatsi dzi ɖe nya ma ŋu o. Hervé si tsi le France gblɔ be: “Togbɔ be nyemenye ame si xɔe se be Mawu meli o alo be womate ŋu anya ne eli o hã la, nyemexɔ Mawu dzi se o. Nu si nye ya mekpɔ koe nye be ame nawɔ efe susu ŋu dɔ nyuie le agbe me. Esia mebia be woaxɔ Mawu dzi ase o.”
Ame geɖewo fe susu anya sɔ kple John, si le United States tɔ. Egblɔ be: “Dzinyelawo nye mawudzimaxɔselawo. Esi menye ɖekakpui la, nyemenya ne Mawu li loo alo meli o. Gake ɣeaɖewoɣi la, mebua eŋu.”
Ènya ne Mawu li loo alo meli oa? Eye ne èxɔe se be Mawu li la, èsusui be taɖodzinu vavã aɖe le agbe ŋua? Ðewohĩ èdo go nane siwo gɔme sese asesẽ na wò ne èxɔe se be Mawu meli o. Le kpɔɖeŋu me, dzɔdzɔmeŋutinunyalawo fe nyatakaka aɖe si ɖe ale si anyigbadzinuwo sɔ nyuie si wɔe be agbe nya nɔna le edzi la fia kple kpeɖodzi siwo ɖee fia be nu gbagbe mate ŋu adzɔ tso nu si me agbe mele o la me o.—Kpɔ aɖaka si nye “ Dzro Kpeɖodziawo Me.”
De ŋugble tso ale si kpeɖodzi siwo ŋu míefo nu tsoe le vevie la ŋu kpɔ. Wole abe mɔfiadzesi si le asi fiam nu xɔasi aɖe ene. Ne èkpɔ kpeɖodzi siwo ɖee fia be Mawu li eye nèse nya siwo ŋu kakaɖedzi le tso eŋu la, aɖe vi geɖe na wò. Efe kpɔɖeŋu ene aɖewoe nye esiwo gbɔna.
1. TAÐODZINU SI LE AGBE ŊU
Ne taɖodzinu vavã aɖe le agbe ŋu la, ekema míadi be míanya taɖodzinu ma kple ale si wòka míi. Nya lae nye be ne Mawu li gake míenya o la, ke nyatefenya vevitɔ si le xexe sia me la le mía ŋu tom.
Biblia gblɔ be Mawue wɔ nu gbagbewo katã. (Nyaɖeɖefia 4:11) Aleke esia nyanya ana taɖodzinu nanɔ míafe agbe ŋu? Bu nu si Biblia fia tso nya sia ŋu la ŋu kpɔ.
Le anyigbadzinuwɔwɔwo katã dome la, amegbetɔwo le etɔxɛe. Biblia gblɔ be Mawu wɔ mí ɖe efe nɔnɔme nu ale be míaɖe efe nɔnɔmewo afia. (1 Mose 1:27) Gakpe ɖe eŋu la, Biblia fiaa nu be amegbetɔ ate ŋu ava nye Mawu xɔlɔ̃. (Yakobo 2:23) Taɖodzinu vavã aɖeke mate ŋu anɔ míafe agbe ŋu ne mímele fomedodo ma me kple mía Wɔla la o.
Nu kae wòfia be woanye Mawu xɔlɔ̃? Mawu xɔlɔ̃wo ate ŋu aɖe wofe dzimenyawo agblɔ nɛ tẽe. Edo ŋugbe be yeaɖo to wo ahaxɔ na wo. (Psalmo 91:15) Ne míenye Mawu xɔlɔ̃wo la, míanya efe susuwo le nu vovovowo ŋu. Esia ate ŋu ana míakpɔ ŋuɖoɖo na míafe agbemebiabia vevitɔwo.
Nya lae nye be ne Mawu li gake míenya o la, ke nyatefenya vevitɔ si le xexe sia me la le mía ŋu tom
2. DZIDZEME
Le kpɔɖeŋu me, fukpekpe gbogbo siwo le xexea me na wòsesẽ na ame aɖewo be woaxɔ Mawu dzi ase. Wobiana be, ‘Nu ka tae Wɔla ŋusẽkatãtɔ la naɖe mɔ ɖe fukpekpe kple vɔ̃ɖinyenye sia gbegbe ŋu?’
Biblia fe ŋuɖoɖo fakɔnamee nye be Mawu meɖoe gbeɖe be amegbetɔwo nakpe fu o. Esi Mawu wɔ amegbetɔ gbãtɔ la, fukpekpe menɔ anyi o. Eye Mawu meɖoe le gɔmedzedzea me gɔ̃ hã be amegbetɔwo naku o. (1 Mose 2:7-9, 15-17) Ðe wòsesẽ na wò be nàxɔ nya sia dzi asea? Numevivinya aɖe koea? Gbeɖe. Elabena ne Mawu nye Wɔla ŋusẽkatãtɔ eye lɔlɔ̃e nye efe nɔnɔme vevitɔ la, ke tame sia tututu koe míakpɔ mɔ be wòaɖo ɖe míafe agbe ŋu.
Ke nu kae na amegbetɔwo va le nɔnɔme wɔnublanui sia me egbea? Biblia gblɔ be Mawu wɔ amegbetɔwo hena ŋutete wo be woate ŋu atiae be yewoawɔ nyui loo alo vɔ̃. Mawu mewɔ mí abe robotwo ene si awɔe be míaɖo toe dzizizitɔe o. Atsu kple asi gbãtɔ siwo me amegbetɔwo katã dzɔ tso la, tiae be yewomaɖo to Mawu o. Woawo ŋutɔwo fe didi boŋ dzie wowɔ. (1 Mose 3:1-6, 22-24) Wofe nuwɔnawo me tsonuwoe nye fukpekpe gbogbo siwo li egbea.
Míafe dzi ate ŋu adze eme ne míenyae be Mawu meɖoe be amegbetɔwo nakpe fu hafi o. Gake míedina hã be míakpɔ gbɔdzɔe. Míehiã mɔkpɔkpɔ.
3. MƆKPƆKPƆ
Esi amegbetɔ dze aglã ɖe Mawu ŋu megbe teti ko la, Mawu do ŋugbe be yeana tame si yeɖo ɖe anyigba ŋu le gɔmedzedzea me la nava eme. Esi wònye ŋusẽkatãtɔ ta la, naneke mate ŋu axe mɔ nɛ o. (Yesaya 55:11) Etefe madidi o, Mawu aɖe aglã si wodze ɖe eŋu la me tsonuwo katã ɖa, anyigba kple amegbetɔwo agava ɖo nɔnɔme si me Mawu ɖoe tso gɔmedzedzea me be woanɔ la me.
Vi kae esia aɖe na wò? Bu Mawu fe ŋugbedodo gbogbo siwo le Biblia me ku ɖe míafe etsɔme ŋu la dometɔ eve aɖewo ŋu kpɔ.
WOAÐE VƆ̃ÐINYENYE ÐA EYE ŊUTIFAFA AXƆ ANYIGBA LA DZI. “Ekpɔtɔ vie ko ame vɔ̃ɖi la maganɔ anyi o, eye ne èɖe ŋku ɖe etefe la, màgakpɔe o. Ke ame ɖihiãwo anyi anyigba la dome, eye dzi adzɔ wo ɖe ŋutifafa gbogbo la ŋuti.”—Psalmo 37:10, 11.
DƆLÉLE KPLE KU MAGANƆ ANYI O. “Duametɔ aɖeke magblɔ be, yele dɔ lém o.” (Yesaya 33:24) “Ami ku saɖagatsi tegbee, eye Afetɔ Yehowa atutu aɖatsi ɖa le ŋkuwo katã me.”—Yesaya 25:8.
Nu ka tae míate ŋu aka ɖe Mawu fe ŋugbedodo siwo le Biblia me la dzi? Efe nyagblɔɖi gbogbo aɖewo va eme eye kpeɖodziwo hã le wo ŋu. Gake etsɔmemɔkpɔkpɔ siawo mena míevo tso agbemekuxiwo si me fifia o. Kpekpeɖeŋu kae Mawu naa mí egbea?
4. KPEKPEÐEŊU LE KUXIWO KPLE NYAMETSOTSOWO ME
Mawu naa mɔfiame siwo akpe ɖe mía ŋu míakpɔ míafe kuxiwo gbɔ ahatso nya me le mɔ nyuitɔ nu la mí. Nyametsotso aɖewo le sue, gake ɖewo ya kpɔa ŋusẽ ɖe mía dzi le míafe agbemeŋkekewo katã me. Amegbetɔ aɖeke mate ŋu aɖo aɖaŋu nunya nanɔ eme wòade mía Wɔlaa tɔ nu o. Enya nu sia nu eye Eyae wɔ amegbetɔwo. Eya ta enya nu siwo anyo na mí.
Yehowa Mawu fe susuwoe le Biblia me, elabe eyae na efe gbɔgbɔ ʋã amegbetɔwo woŋlɔ emenyawo ɖi. Egblɔ le Biblia me be: “Nye Yehowa, wò Mawu, enye ame si fia nu si nyo na wò la wò, nyee akplɔ wò to mɔ, si dzi nato la.”—Yesaya 48:17, 18.
Ŋusẽ si seɖofe meli na o ye le Mawu si eye wòdi vevie be yeazã yefe ŋusẽa atsɔ akpe ɖe mía ŋu. Biblia ɖɔ Mawu be enye fofo lɔ̃ame si dina be yeakpe ɖe mía ŋu. Egblɔ be: ‘Fofo si le dzifo la ana gbɔgbɔ kɔkɔe ame siwo bianɛ la geɖe wu.’ (Luka 11:13) Mawu ate ŋu azã efe ŋusẽ sia atsɔ afia mɔ mí ahado ŋusẽ mí.
Aleke nàwɔ Mawu nakpe ɖe ŋuwò? Biblia gblɔ be: “Ele be ame si tena vaa Mawu gbɔ la naxɔe ase be eli, eye be ezua tefeɖola na ame siwo dinɛ vevie la.” (Hebritɔwo 11:6) Be nàxɔe ase be Mawu li la, ele be wò ŋutɔ nàdzro kpeɖodziawo me.
ÀKU NU ME TSO EŊUA?
Nyatefe si ku ɖe Mawu ŋu la didi xɔa ɣeyiɣi, gake ne èdii la, aɖe vi geɖe na wò godoo. Bu Xiujin Xiao, si wodzi le China si va le United States fifia la fe nutefekpɔkpɔ ŋu kpɔ. Egblɔ be: “Togbɔ be mexɔ nɔnɔmetɔtrɔ fe nufiafia dzi se hã la, medi vevie be manya nu si tututu le Biblia me. Eya ta mena Yehowa Ðasefowo nɔ Biblia srɔ̃m kplim. Esi menɔ fe mamlɛtɔ me le suku kɔkɔ la, vovo meganɔ ŋunye kura o, eye esia wɔe be nyemegakpɔa ɣeyiɣi boo ɖe Biblia-sɔsrɔ̃ ŋu o. Gake nyemegakpɔa dzidzɔ tututu o. Esi megatsɔ Biblia-sɔsrɔ̃ ɖo dɔe ake la, nye dzi dze eme.”
Àdi be yeanya nu geɖe tso mía Wɔla, Yehowa Mawu ŋua? Ke anyo be nàdi ɣeyiɣi aku nu me tso eŋu.


text:
NYƆ! MARCH 2015
Ðe Mawu Li Ŋutɔŋutɔa? Vi Kae Ŋuɖoɖoa Kpɔkpɔ Aɖe Na Wò?
Nya sia fe ŋuɖoɖo awɔ nuku na wò.
Ðe Mawu Li Ŋutɔŋutɔa? Vi Kae Ŋuɖoɖoa Kpɔkpɔ Aɖe Na Wò?
Ðe nyabiase aɖe si amewo buna be womate ŋu akpɔ ŋuɖoɖo na o alo mehiã o la fe ŋuɖoɖo le veviea?
Susuhehe Yi Afrika Dzi
Zãnuxɔxɔ si womeʋu goe o kple gbenyiwo wuwu manɔsenu sɔ kple wo nɔewo le go aɖe me.
Nuwɔwɔ Kple Towò Kple Lɔ̃xowò
Nu etɔ̃ aɖewo ate ŋu akpe ɖe ŋuwò ale be wò kple srɔ̃wò dzilawo dome kuxiwo made masɔmasɔwo mia dome o.
Sedede Si Ma Xexea Me Ðe Eve
Nu ka tae Brazil ɖeka koe nye Amerika-dukɔ si me Portugalgbe nye gbe vevitɔ le?
Ðe Ya Kple Ɣe Ƒe Keklẽ Wua Dɔlékuiwoa?
Egbegbe dzɔdzɔmeŋutinunya ɖo kpe nane si wokpɔ dze sii le fe 1800-awo me la dzi.
Tsatsadada
Fefe dzro aɖe ko wònyea?
Agbagblaʋui Ƒe Nusese Wɔnuku La
Agbagblaʋui fe to nyaŋui mawo tea ŋu kpena ɖe eŋu wòsea gbeɖiɖi sesẽtɔ kekeake wu xexea me nu gbagbe siwo katã wonya la.
Internet Dzi Nu Bubuwo
Nya Siwo Sɔhɛwo Gblɔ Tso Gbɔdɔnuwɔnawo Tsɔtsɔ Ðe Fu Na Ame Ŋu
Se nya siwo sɔhɛ atɔ̃ aɖewo gblɔ tso gbɔdɔnuwɔnawo tsɔtsɔ ɖe fu na ame kple nu siwo woawɔ ne wodo mo ɖa la ŋu.
Nɔ Dzadzɛe
Yehowa ɖo nu sia nu ɖe ɖoɖo nu. Kpɔ ale si wò hã nàwɔ anɔ dzadzɛe ɖa!


text:
Akpa 2: Tso Tsiɖɔɖɔ Dzi Vaseɖe Ɖeɖe tso Egipte
Ame enyi pɛ koe tsi agbe le Tsiɖɔɖɔ la me, gake le ɣeyiɣi aɖe megbe la, wosɔ gbɔ ɖe edzi de akpe nanewo. Azɔ le Tsiɖɔɖɔ megbe fe 352 la, wodzi Abraham. Míenya alesi Mawu wɔ ɖe efe ŋugbedodo dzie, be wòna viŋutsu aɖe, si ŋkɔe nye Isak la Abraham. Emegbe la, Mawu tia Yakob tso Isak fe viŋutsu eveawo dome.
Ƒome gã aɖe, si nye viŋutsu 12 kple nyɔnuvi aɖewo nɔ Yakob si. Yakob fe vi 10 lé fu wo nɔvi suetɔ Yosef, eye wotsɔe dzra ɖe kluvinyenye me le Egipte. Emegbe Yosef trɔ zu dziɖula vevi aɖe le Egipte. Esime dɔ sesẽ aɖe to la, Yosef do nɔviawo kpɔ be yeakpɔ be wotrɔ dzime hã. Mlɔeba la, Yakob fe fome bliboa katã, si nye Israel-viwo la ʋu ɖanɔ Egipte. Abraham dzidzi megbe fe 290 ye esia dzɔ.
Ƒe 215, siwo dze eyome la, Israel-viwo nɔ Egipte. Le Yosef fe ku megbe la, wotrɔ zu kluviwo le afima. Emegbe wodzi Mose, eye Mawu wɔ eŋudɔ be wòaɖe Israel-viwo tso Egipte. Le yi katã me la, fe 857 fe ŋutinyae wokpe ɖo le Akpa EVELIA me.


text:
Nusɔsrɔ̃ 7
Aleke Míafe Kpekpewo Nɔna?
Nu si Kristotɔ gbãtɔwo wɔna le wofe kpekpewo mee nye be, wodzia ha, doa gbe ɖa, eye woxlẽa Ŋɔŋlɔawo hedzroa wo me—womewɔa kɔnu nyanyɛ aɖeke o. (1 Korintotɔwo 14:26) Aleae míawo hã míewɔa míafe kpekpewoe.
Biblia dzie míetua míafe nufiafiawo ɖo, eye wosɔ na agbenɔnɔ. Hame ɖe sia ɖe kpena le kwasiɖanuwuwuwo hesea miniti 30 fe Biblia me nufo, si fiaa ale si míawɔ ɖe Ŋɔŋlɔawo me nyawo dzii le agbe me kple ale si emenyawo le eme vam le míafe ŋkekea mee la mí. Kpekpea valawo kea wofe Bibliawo nɔa edzi kpɔm ne nufolaa yɔ mawunyakpukpui aɖe hele exlẽm. Le dutofonufoa megbe la, míewɔa “Gbetakpɔxɔ” Nusɔsrɔ̃ gafofo ɖeka, eye wonaa mɔnukpɔkpɔ kpekpea valawo be woakpɔ gome le Gbetakpɔxɔ fe tata si míesrɔ̃na la fe biabiawo ŋu ɖoɖo me. Numedzodzro siawo kpena ɖe mía ŋu be míawɔ ɖe Biblia fe mɔfiamewo dzi le agbe me. Nyati ɖeka ma kee míesrɔ̃na le míafe hame siwo wu 110,000 siwo le xexea me godoo la me.
Ekpena ɖe mía ŋu be míanye nufiala nyuiwo. Míegakpena fiẽ aɖe le kwasiɖaa me hena kpekpe etɔ̃ siwo míewɔna tsiãna ɖe enu. Gbã la, míewɔa Hame Ƒe Biblia Nusɔsrɔ̃ miniti 30, si nyea biabiawo kple ŋuɖoɖo fe numedzodzro si kpena ɖe mía ŋu míesea Biblia fe mɔfiamewo kple nyagblɔɖiwo gɔme nyuie. Eyome míewɔa Teokrasi Subɔsubɔ Suku miniti 30, si dzea egɔme kple Biblia fe akpa aɖe si hamea xlẽ do ŋgɔ hafi va kpekpea la me dzodzro. Le ema megbe la, ame siwo ŋlɔ ŋkɔ ɖe suku sia me la va wɔa wofe dɔdeasi kpuiwo. Aɖaŋuɖola gblɔa nu siwo wòle be míawɔ be míagabi ɖe edzi le nuxexlẽ kple nufiafia me la na mí. (1 Timoteo 4:13) Kpekpea fe akpa mamlɛtɔe nye Subɔsubɔ Kpekpe si xɔa miniti 30, eye to nufowo, wɔwɔfiawo, kple gbebiamewo dzi la, míesrɔ̃a ale si míafia Biblia amewo nyuie.
Ne ède míafe kpekpeawo la, nu nyui siwo nàsrɔ̃ tso Biblia me la alé dzi na wò godoo.—Yesaya 54:13.
Nu kawoe nàkpɔ mɔ be yeasrɔ̃ ne ède Yehowa Ðasefowo fe kpekpewo?
Kpekpe siwo míewɔna kwasiɖa sia kwasiɖa la dometɔ kae nàdi be yeade fifia?


text:
Ɣekaɣie Wodzi Yesu?
Ale si Biblia ɖo eŋui
Biblia meyɔ ŋkeke si tututu dzi wodzi Yesu o, abe ale si wòdze le numekugbalẽ siawo mee ene:
“
Ame aɖeke menya gbe si gbe tututu wodzi Kristo o.”—New Catholic Encyclopedia.
“
Gbe si gbe tututu wodzi Kristo la mele nyanya o.”—Encyclopedia of Early Christianity.
Togbɔ be Biblia meɖo nyabiase si nye ‘Ɣekaɣie wodzi Yesu?’ ŋu tẽe o hã la, efo nu tso nu siwo dzɔ le edziɣi ŋu si na ame geɖe va fo nya ta be menye December 25 lia dzie wodzi Yesu o.
Mate ŋu anye vuvɔŋɔli o
Ŋkɔŋɔŋlɔ. Do ŋgɔ na Yesu dzidzi teti la, Kaisaro Augusto de se be “
woaŋlɔ anyigba dzi nɔlawo katã fe ŋkɔ.” Ame sia ame aŋlɔ ŋkɔ “
le wo dedu me.” Esia abia be amewo nazɔ kwasiɖa ɖeka alo esi wu nenema ayi wo de. (Luka 2:1-3) Ðewohĩ ɖe wòde se ma kple susu be yeanya dukɔmeviwo fe xexlẽme le adzɔxɔxɔ kple ame siwo awɔ asrafodɔ ta. Dukɔa makpɔ ŋudzedze ɖe sedede ma ŋu kura o eɖanye fea fe ɣekaɣie wòɖadee o. Eya ta edze fãa be Augusto madi be yeado dziku na eteviwo ɖe edzi to wo dometɔ geɖe dzi zizi be woazɔ mɔ legbee ma le vuvɔŋɔli me o.
Lãhawo. Alẽkplɔlawo hã nɔ “
nuto ma ke me le gbedadafo, nɔ wofe lãhawo ŋu dzɔm le zã me.” (Luka 2:8) Eye agbalẽ si nye Daily Life in the Time of Jesus gblɔ be alẽwo nɔa dogba dzi tso “
kwasiɖa si do ŋgɔ na Ŋutitotoŋkekenyuia [March fe nuwuwu]” va se ɖe November fe domedome. Egblɔ kpee be: “
Wonɔa kpo me le vuvɔŋɔli; eye esia ɖeɖe dzaa ɖee fia be ŋkeke si woɖo na Kristmas-ɖuɖu, le vuvɔŋɔli la, mesɔ o, elabena Nya nyui gbalẽawo gblɔ be alẽkplɔlawo nɔ gbedzi.”
Kele fe gɔmedzedze
Míate ŋu abu akɔnta anya ɣeyiɣi si me wodzi Yesu ne míebui tso efe ku dzi le Nisan 14 fe Ŋutitotoŋkekenyui si woɖu le fe 33 fe adame dzi. (Yohanes 19:14-16) Yesu xɔ abe fe 30 ene esime wòdze efe subɔsubɔdɔ si xɔ fe etɔ̃ kple afã la gɔme, eya ta fe 2 D.Ŋ.Y. fe kele fe gɔmedzedzee wodzi Yesu.—Luka 3:23.
Nu ka tae woɖua Kristmas le December 25 lia dzi?
Esi wònye be kpeɖodzi aɖeke meli be December 25 lia dzie wodzi Yesu Kristo o ɖe, ke nu ka tae woɖua azã sia le ŋkeke ma dzi? Numekugbalẽ aɖe gblɔ be ɖe sɔlemehaŋgɔnɔlawo tia ŋkeke ma be wòadze “
Romatɔ trɔ̃subɔlawo fe azã si nye ‘ɣe si dzi womeɖuna o fe dzigbezã’ dzi” le vuvɔŋɔli. (The New Encyclopædia Britannica) Le numekugbalẽ si nye The Encyclopedia Americana fe nya nu la, nunyalagã geɖewo xɔe se be ɖe wowɔ esia “
be Kristotɔnyenye nado dzidzɔ na trɔ̃subɔla siwo trɔ zu Kristotɔwo.”


text:
Ðe Míate Ŋu Anya Ame Siwo Tututu Ŋlɔ Biblia?
Ale si Biblia ɖo eŋui
Wogblɔ na ame geɖewo be míate ŋu anya ame siwo ŋlɔ Biblia o. Gake zi geɖe la, Biblia me nuŋlɔɖiwo nana míenyaa ame siwo ŋlɔ wo. Efe akpa aɖewo dze egɔme ale: “
Nexemya . . . fe ŋutinyawo nye esi,” “
ŋutega, si Yesaya . . . kpɔ” kple “
Yehowa fe gbe, si va na Yoel.”—Nexemiya 1:1; Yesaya 1:1; Yoel 1:1.
Biblia-ŋlɔla geɖewo gblɔ be Yehowa, Mawu vavã la fe ŋkɔ mee yewoŋlɔ yewofe agbalẽawo le, eye eyae fia mɔ yewo. Nyagblɔɖila siwo ŋlɔ Hebri Ŋɔŋlɔawo gblɔ wu zi 300 be: “
Ale Yehowa gblɔ esi.” (Amos 1:3; Mixa 2:3; Naxum 1:12) Biblia-ŋlɔla bubuwo xɔ Mawu fe gbedeasia to mawudɔlawo dzi.—Zaxarya 1:7, 9.
Ŋutsu 40 aɖewoe ŋlɔ Biblia, eye Biblia-ŋɔŋlɔ xɔ fe 1,600 kple edzivɔwo. Ŋutsu siawo dometɔ aɖewo ŋlɔ Biblia-gbalẽ geɖe. Ne míagblɔe la, Biblia nye agbalẽdzraɖofe sue si me agbalẽ 66 le. Agbalẽ 39 ye le Biblia fe akpa si nye Hebri Ŋɔŋlɔawo, si ame geɖewo yɔna be Nubabla Xoxoa me, eye agbalẽ 27 ye le Kristotɔwo Ƒe Hela Ŋɔŋlɔawo, si amewo yɔna zi geɖe be Nubabla Yeyea me.


text:
Nu Kae Dzɔna Ðe Ame Siwo Ku La Dzi?
Ale si Biblia ɖo eŋui
Biblia gblɔ be: “Agbagbeawo nyae be, yewogbɔna kuku ge, ke kukuawo menya naneke o.” (Nyagblɔla 9:5; Psalmo 146:4) Eya ta ne ame ku la, meganɔa anyi o. Kukuawo mebua tame, wɔa nu alo sea nu le lãme o.
“Anyi ke nàgatrɔ azu”
Mawu gblɔ nu si adzɔ ɖe ame dzi ne eku esi wòfo nu kple amegbetɔ gbãtɔ Adam. Esi Adam meɖo to Mawu o ta la, Mawu gblɔ nɛ be: “Anyi nènye, eye anyi ke nàgatrɔ azu!” (1 Mose 3:19) Adam menɔ afi aɖeke hafi Mawu tsɔ anyi mèe o. (1 Mose 2:7) Eya ta esi Adam ku la, egatrɔ zu anyi eye megali o.
Nu ma kee dzɔna ɖe ame siwo kuna egbea hã dzi. Biblia gblɔ tso amegbetɔwo kple lãwo siaa ŋu be: “Anyi me wo katã wotso, eye anyi wo katã woagazu.”—Nyagblɔla 3:19, 20.
Ku menye nu sia nu fe nuwuwu kokoko o
Zi geɖe la, Biblia tsɔa ku sɔna kple alɔ̃dɔdɔ. (Psalmo 13:4; Yohanes 11:11-14; Dɔwɔwɔwo 7:60) Ame si dɔ alɔ̃ yi eme ʋĩi la meganyaa nu siwo le edzi yim o. Nenema kee kukuawo hã menyaa naneke o. Ke hã Biblia gblɔ be Mawu ate ŋu afɔ ame kukuwo ɖe tsitre abe ale si wofɔa ame tso alɔ̃ me ene eye wòana woagava nɔ agbe ake. (Hiob 14:13-15) Le ame siwo Mawu afɔ ɖe tsitre ɖe gome ya la, ku menye nu sia nu fe nuwuwu o.


text:
Gakuxi Kple Fenyinyi—Ðe Biblia Ate Ŋu Akpe Ðe Mía Ŋua?
Ale si Biblia ɖo eŋui
Ɛ̃. Biblia me mɔfiame ene siwo gbɔna ate ŋu akpe ɖe ŋuwò le ganyawo kple fenyinyawo gome:
Wɔ ɖoɖo ɖe gazazã ŋu.
“Veviedola fe tameɖoɖo hea viɖe vɛ, ke ame si tsi klokloklo la, dea hiã afe.” (Lododowo 21:5)Mègatsi dzi nàfle nane le esi wole edzram ta ko o. Wɔ ɖoɖo ɖe gazazã ŋu eye nàzɔ ɖe edzi pɛpɛpɛ.
Mègade ɖokuiwò fe me dzodzro o.
“Ame si doa nugbana la, dɔla wònye na agbanatɔ.” (Lododowo 22:7)Ne fe aɖewo le ŋuwò xoxo eye mètea ŋu le wo xem o la, dzro ɖoɖo bubu si nu nàdi be yeaxe fea le la kple wò fetɔa. Ƒo koko nɛ.
Wɔ ɖe aɖaŋu si Biblia ɖo na ame si mebu nuwo ŋu nyuie o hafi de megbe na ame le fenyinyi me o la dzi be: “[Xlã] ɖokuiwò ɖe efe afɔ nu, eye nàfoe ɖe hawòvi nu. Mègana alɔ̃ nava wò ŋku dzi o, eye akɔlɔ̃e megaɖo wò aɖaba me o.” (Lododowo 6:1-5)Ne meda asi ɖe ɖoɖo si nèwɔ be yeaxe fea nɛ dzi o zi gbãtɔ o hã la, yi ebiabia dzi.
Na susu nyuitɔ nanɔ asiwò ɖe ga ŋu.
Biblia gblɔ be: “Ŋubiãla le yɔyɔm ɖe kesinɔnu ŋu; ke menyae be, hiã le ye dzi va ge o.” (Lododowo 28:22)Eya ta menye ɖeko ŋubiabiã kple ŋukeklẽ ana nàzu feme o, ke ana hã be magatsi dzi ɖe wo kple Mawu dome fomedodo ŋu o.
Na nu si le asiwò la nadze ŋuwò.
“Ne nunyiame kple avɔtata le mía si la, mina nu siawo nasɔ gbɔ na mí.” (1 Timoteo 6:8)Ga mate ŋu afle dzidzɔkpɔkpɔ alo dzidzeme o. Ame siwo kpɔa dzidzɔ wu le xexea me la dometɔ aɖewo menye gatɔ gãwo o. Nu siwo le wo si nye lɔlɔ̃ si le wofe fomea me, lɔlɔ̃ si le wo kple wo xɔlɔ̃wo dome, kpakple xɔlɔ̃kadodo si le wo kple Mawu dome.—Lododowo 15:17; 1 Petro 5:6, 7.


text:
AKPA 9
Misubɔ Yehowa Ðekae Abe Ƒome Ene
“Mide ta agu na ame si wɔ dzifo kple anyigba kple atsiafu kple tsidzɔfewo.”
Abe ale si nàde dzesii ene la, Biblia me mɔfiame geɖewo le agbalẽ gbadza sia me siwo akpe ɖe wò kple wò fomea ŋu. Yehowa di be miakpɔ dzidzɔ. Edo ŋugbe be ne mietsɔ yefe subɔsubɔdɔa ɖo nɔfe gbãtɔ la, “woatsɔ nu bubu siawo katã akpe ɖe eŋuti na mi.” (Mateo 6:33) Edi vevie be mianye ye xɔlɔ̃wo. Midze agbagba ɖe sia ɖe miazu exɔlɔ̃wo. Esiae nye mɔnukpɔkpɔ gãtɔ kekeake si ate ŋu asu ame si.
1 MIDO ŊUSẼ ƑOMEDODO SI LE MI KPLE YEHOWA DOME
NYA SI BIBLIA GBLƆ: “‘Manye fofo na mi, eye miawo mianye viŋutsuwo kple vinyɔnuwo nam,’ Yehowa Ŋusẽkatãtɔ lae gblɔe.” (2 Korintotɔwo 6:18) Mawu di be mianye ye xɔlɔ̃ veviwo. Gbedodoɖa nye mɔ siwo dzi miato awɔ esia la dometɔ ɖeka. Yehowa di be mianɔ “gbe dom ɖa madzudzɔmadzudzɔe.” (1 Tesalonikatɔwo 5:17) Edi vevie be yease miafe dzimenyawo kple dzimaɖeɖiwo. (Filipitɔwo 4:6) Ne èdoa gbe ɖa kple wò fomea la, ana woakpɔe be èxɔ Yehowa dzi se vevie.
Tsɔ kpe ɖe nufofo na Mawu ŋu la, ehiã hã be miase efe nyawo. Miate ŋu awɔ esia ne miesrɔ̃a efe Nya la kple Biblia-srɔ̃gbalẽwo. (Psalmo 1:1, 2) Mide ŋugble le nu siwo miesrɔ̃na la ŋu. (Psalmo 77:12, 13) Ehiã hã be mianɔ Kristotɔwo fe kpekpewo dem edziedzi.
Nufofo tso Yehowa ŋu na amewo nye mɔ vevi bubu si dzi miato ado ŋusẽ fomedodo si le mi kple Mawu dome. Zi ale si miele esia wɔm la, zi nenemae mia dome anɔ kplikplikpli wu.
NU SI MIATE ŊU AWƆ:
Miɖo ɣeyiɣi aɖe ɖi gbe sia gbe hena Biblia-xexlẽ kple gbedodoɖa
Mawusubɔsubɔdɔwo nenye nu vevitɔ na mi le fomea me hafi modzakaɖeɖe kple dzidzɔdodonameɖokui nakplɔe ɖo
2 MINA MIAƑE ƑOMETADEDEAGU NAÐE VI
NYA SI BIBLIA GBLƆ: “Mite ɖe Mawu ŋu.” (Yakobo 4:8) Ele be fometadedeagu * fe ɖoɖo nanɔ mia si eye mianɔ fometadedeagua wɔm edziedzi. (1 Mose 18:19) Gake nu bubu aɖewo hã hiã. Ele be miaɖo ŋku Mawu dzi le miafe gbe sia gbe nuwɔnawo katã me. Ehiã be nàfo nu tso eŋu “ne èbɔbɔ nɔ afewò me, alo nèle mɔ dzi, ne èmlɔ anyi, alo nèfɔ” ale be wò fomea kple Mawu dome nanɔ kplikplikpli wu. (5 Mose 6:6, 7) Miɖoe kplikpaa be yewoasrɔ̃ Yosua ame si gblɔ be: “Mía kple nye afe ya míasubɔ Yehowa!”
NU SI MIATE ŊU AWƆ:
Miɖoe koŋ mianɔ hehe nam miafe fomea me tɔwo wòasɔ ɖe wo dometɔ ɖe sia ɖe fe hiahiã nu
^ mm. 13 Yehowa Ðasefowo fe fomewo ɖo ɣeyiɣi aɖe ɖi koŋ le kwasiɖa me tsɔ subɔa Mawu ɖekae, eye wodzroa Biblia me nyawo me le dziɖeɖi me.


text:
Biblia Ŋutinyawo Gbalẽa Va Ðo Sukuwo Me
Nye Agbalẽ si Nye Biblia Ŋutinyawo si gɔme woɖe ɖe Pangasinangbe me heɖe ɖe go le fe 2012 me la le kpekpem ɖe sukuvi siwo doa gbe sia ŋu le Philippines. Agbalẽ sia sɔ nyuie ŋutɔ na nufiafia, elabe Philippines Sukudenyawo Dzi Kpɔfe de se be woafia nu ɖeviwo le wo degbe me le gɔmedzesukuwo me.
Esi wònye be gbe 100 kple edzivɔwoe wodona le Philippines ta la, ɣeyiɣi didi aɖee nye ema woʋlia nya le degbe si me woafia nu ɖeviawo le la ŋu. Le fe 2012 me la, Sukudenyawo Dzi Kpɔfea gblɔ be “eɖea vi wu ne wofia nu ɖeviwo le gbe si wodona le afe me la me.” Esia wɔe be wova ɖo “Nufiafia Le Degbe Vovovowo Me” fe ɖoɖoa anyi.
Pangasinangbe nye gbe siwo wotia la dometɔ ɖeka. Gake kuxi aɖe li. Woka nya ta be sukutatɔ aɖe gblɔ be agbalẽ xexlẽ ʋɛ aɖewo koe sukuviawo ate ŋu akpɔ le Pangasinangbe me. Eya ta esi Yehowa Ðasefowo ɖe Nye Agbalẽ si Nye Biblia Ŋutinyawo ɖe go le wofe nutome gã takpekpe si wowɔ le gbegbɔgblɔ ma me le November 2012 me la, ɖeko wòsɔ ta.
Wota agbalẽ sia fe agbɔsɔsɔme si ade 10,000 be woama le takpekpewo me. Dzi dzɔ ɖeviawo kple wo dzilawo siaa esi woxɔ agbalẽ sia le wo degbe me. Atsu kple asi aɖe gblɔ be: “Mía viwo lɔ̃a agbalẽ sia fe nya gbɔ, elabena wosea egɔme nyuie.”
Le takpekpea megbe teti la, Ðasefo ʋɛ aɖewo tsɔ Biblia Ŋutinyawo gbalẽa yi suku aɖe le Dagupan City. Dzi dzɔ nufiala siwo nɔ afi ma esi wokpɔ agbalẽ sia, elabe wonɔ Pangasinangbe me gbalẽ siwo woatsɔ afia nu sukuviawo la dim. Woma agbalẽ 340 kple edzivɔwo le sukua me. Nufialawo te agbalẽ sia zazã tsɔ le nuxexlẽ fiam ɖeviawo le wo degbe me enumake.
Enye dzidzɔ na Yehowa Ðasefowo be wole agbalẽ sia zãm tsɔ le nu fiam ɖeviwo le wo degbe me. Míafe gbegɔmeɖela aɖe si kpɔ gome le Biblia Ŋutinyawo gbalẽa gɔme ɖeɖe me la gblɔ be: “Míekpɔ ale si wòle vevie be woaɖe agbalẽwo gɔme ɖe degbewo me be woaɖo amewo fe dzi gbɔ la dze sii tso gbe aɖe gbe ke. Esia tae Ðasefowo kua kutri ɖea Biblia kple Biblia-srɔ̃gbalẽwo gɔme ɖe gbegbɔgblɔ alafa geɖewo me ɖo.”


text:
SƆHƐWO BIANA BE
Ðe Xexea Dzɔ Le Eɖokui Sia?—Akpa 4: Aleke Maɖe Nu Si Tae Mexɔe Se Be Ðe Wowɔ Xexea La Me?
Èxɔe se be ɖe wowɔ xexea kple emenuwo, gake èvɔ̃na na nufofo tso wò dzixɔsewo ŋu na wò sukuhatiwo. Ðewohĩ wogblɔ le sukugbalẽ siwo miezãna le suku la me be ɖeko nuwɔwɔwo dzɔ le wo ɖokui si eye nèvɔ̃na be wò nufialawo kple sukuhatiwo ako ye. Aleke nàwɔ be dzi nanɔ fowò nàɖe nu si tae nèxɔe se be ɖe wowɔ xexea me nuwo la me na amewo?
Àte ŋui!
Ðewohĩ àgblɔ be: ‘Nye tagbɔ meɖa nenema gbegbe be mava yi nu me ɖe ge tso dzɔdzɔmeŋutinunya kple nɔnɔmetɔtrɔ fe nufiafia ŋu o.’ Nenemae Danielle se le eɖokui me ɣeaɖeɣi. Egblɔ be: “Dzi menɔa fonye kura be maʋli nya kple nye nufiala kple nye sukuhatiwo o.” Diana hã gblɔ nya ma ke, “Metɔtɔna ne wòva hiã be maɖe nu me ku ɖe dzɔdzɔmeŋutinunya ŋu.”
Ke hã, menye ale si nàɖu dzi le nya la mee le vevie o. Eye mele be nànye tagbɔɖaɖɛtɔ le dzɔdzɔmeŋutinunya gome hafi nàte ŋu aɖe nu si tae nèxɔe se be susu le eme be woagblɔ be ɖe wowɔ xexea me nuwo la me o.
Kpekpeɖeŋu: Zã nya si me susu le si dze le Hebritɔwo 3:4 nàtsɔ aɖe nu mee. Afi ma gblɔ be: “Afe sia afe la, ame aɖee tsonɛ, gake ame si wɔ nuwo katã lae nye Mawu.”
Ðetugbui aɖe si ŋkɔe nye Carol zã Hebritɔwo 3:4 tsɔ de ŋugble kple ame aɖe ale: “Tsɔe be èle zɔzɔm le ave dodo aɖe me. Mèkpɔ ame fe nuwɔna aɖeke le afi ma o. Kaka nàkpɔ la, aɖutomeɖeti aɖee nye ema le anyigba. Aleke nàfo nya tae? Ame akpa gãtɔ agblɔ be, ‘Ame aɖe va afi sia kpɔ.’ Ne aɖutomeɖeti si meɖi naneke o gɔ̃ hã te ŋu ɖo kpe edzi be amegbetɔ aɖe nɔ afi ma kpɔ la, ke ɖe xexe gbahoo sia kple emenuwo meɖo kpe edzi geɖe wu be ame aɖe si si nunya le lae wɔ wo oa!”
Ne ame aɖe gblɔ be: “Ne nyatefee wònye be Wɔla aɖee wɔ xexea la, ke ame kae wɔ Wɔla la ŋutɔ?”
Àte ŋu aɖo eŋu be: “Mímate ŋu afo nya ta be Wɔlaa meli o le esi mímenya nu tso eŋu tsitotsito o ta o. Le kpɔɖeŋu me, anɔ eme be mènya ame si wɔ wò asitelefon la o, gake ɖe maxɔe ase be ame aɖe kokokoe wɔe oa? [Ðe mɔ wòaɖo eŋu.] Nu geɖewo li míate ŋu asrɔ̃ tso Wɔlaa ŋu. Ne èdi be yeanya la, adzɔ dzi nam be magblɔ nu si mesrɔ̃ tso eŋu la na wò.”
Dzra ɖo
Biblia gblɔ na mí be “minɔ dzadzraɖoɖi ɣesiaɣi be miaʋli mɔkpɔkpɔ si le mia si la ta le ame sia ame si abia nya mi tso eŋu la ŋkume, gake mitsɔ tufafa kple bubu deto wɔ esiae.” (1 Petro 3:15) Eya ta, nu vevi eve siawo nenɔ susu me na wò
Nya si nàgblɔ. Lɔlɔ̃ si le asiwò na Mawu ate ŋu aʋa wò nàfo nu tso eŋu. Gake egbɔgblɔ na amewo be yelɔ̃ Mawu ɖeɖe dzaa mate ŋu ana woaka ɖe edzi be Mawu ye wɔ nuwo katã o. Anyo ŋutɔ ne èzã dzɔdzɔmenuwo tsɔ wɔ kpɔɖeŋuwo na wo ale be woakpɔe be susu le eme be yewoaxɔe ase be ɖe wowɔ xexemenuwo.
Ale si nàgblɔe. Dzi nenɔ fowò, gake mègado vlo amewo alo ada wo ɖe anyi o. Woate ŋu alɔ̃ aɖo to wò numeɖeɖewo ne mèdaa wofe dzixɔsewo ɖe anyi o eye nèlɔ̃na ɖe edzi be gome le woawo ŋutɔ si be woatso nya me le nya siawo ŋu.
“Mebui be ele vevie be míafo asa na vlododo amewo alo nye-koe-nyae wɔwɔ. Maɖe vi aɖeke ne míefoa nu na amewo gbedaɖeamegbɔtɔe o.”
—Elaine.
Nu siwo akpe ɖe ŋuwò nàɖe wò dzixɔsewo me
Sɔhɛ aɖe si ŋkɔe nye Alicia gblɔ be: “Ne míedzra ɖo o la, míedina be míazi ɖoɖoe ale be míagado ŋukpe mía ɖokui o.” Abe ale si Alicia gblɔe ene la, dzadzraɖo le vevie hafi míate ŋu akpɔ dzidzedze. Jenna gblɔ be, “Ne medzra ɖo ɖe kpɔɖeŋu nyui aɖe ŋu do ŋgɔ be matsɔ aɖo kpe nye nyawo dzi la, dzi nɔa fonye be maɖe nu me na amewo tso xexea me wɔwɔ ŋu.”
Afi kae nàte ŋu akpɔ kpɔɖeŋu siawo le? Sɔhɛ geɖe te ŋu kpɔ dzidzedze esi wozã video kple agbalẽ siwo gbɔna:
Was Life Created? alo la vie a-t-elle été créée ?
The Origin Of Life—Five Questions Worth Asking alo Cinq questions à se poser sur l’origine de la vie
The Wonders of Creation Reveal God’s Glory alo Les merveilles de la création révèlent la gloire de Dieu (video)
Nyɔ! me nyati siwo nye “Ðe Wowɔea?” (Ŋlɔ nyagbe si nye “ɖe wowɔea” [ŋlɔe ɖe nyayɔdzesiawo me] ɖe Gbetakpɔxɔ INTERNET DZI AGBALẼDZRAÐOƑE fe nudinyaŋlɔfea.)
Zã Gbetakpɔxɔ INTERNET DZI AGBALẼDZRAÐOƑE hena numekuku bubuwo.
Anyo hã be nàgbugbɔ axlẽ tanya sia si nye “Ðe Xexea Dzɔ Le Eɖokui Sia?” fe nyati siwo do ŋgɔ.
Akpa 2: Nu Ka Tae Mele Be Nàxɔ Nɔnɔmetɔtrɔ Ƒe Nufiafia Dzi Ase O?
Kpekpeɖeŋu: Tia kpɔɖeŋu siwo na wò ŋutɔ nèka ɖe edzi be ɖe wowɔ xexea kple emenuwo. Anɔ bɔbɔe na wò be nàɖo ŋku wo dzi agblɔ kple kakaɖedzi geɖe wu. Wò ŋutɔ nɔ ale si nàɖe wò dzixɔsewo me na amewo la wɔm le ɖokuiwò si.


text:
Videowo Le JW.ORG
Di videowo le míafe nyatakakadzraɖofea le wofe tanyawo nu. Kpɔ video siwo wotu ɖe Biblia dzi hena fomewo, sɔhɛwo kple ɖeviwo alo wɔ wofe kɔpi. Video siwo fo nu tso Yehowa Ðasefowo ŋu hã dometɔ geɖewo li.
NYE YEHOWA XƆLƆ̃
Ðo To Mawu Ne Wòayra Wò (Hadzidzi 120)
Kpe ɖe Kaleb kple Sofia miadzi ha sia be nàkpɔ nu si tae toɖoɖo nana míekpɔa dzidzɔ ɖo.
NYE YEHOWA XƆLƆ̃
Míanye Yehowa Xɔlɔ̃wo (Hadzidzi 106)
Àdi be yeanye Yehowa xɔlɔ̃a? Hadzidzi sia me nyawo afia ale si nàwɔe la wò.
NYE YEHOWA XƆLƆ̃
Yehowa Le Kpewòm Lɔlɔ̃tɔe Be: “Vinye, Dze Nunya” (Hadzidzi 89)
Dze agbagba nàdo dzidzɔ na Yehowa fe dzi? Kpɔ video sia nàkpɔ nu si tae.
NYE YEHOWA XƆLƆ̃
“Ðe Gbefã Nya La” (Hadzidzi 92)
Èle klalo be yeadzi ha tso gbefãɖeɖe Mawu fe nya la ŋua?
NYE YEHOWA XƆLƆ̃
Yehowa, Míeda Akpe Na Wò (Hadzidzi 2)
Nu ka tae nèdaa akpe na Yehowa? Kpɔ susu gbogbo siwo tae wòle be nàda akpe nɛ ne èle ha sia dzim.
NYE YEHOWA XƆLƆ̃
‘Yehowae Wɔ Nuwo Katã’
Ènya nu gbãtɔ si Mawu wɔa? Kpe ɖe Kaleb ŋu miasrɔ̃ nu tso ɖoɖo si nu Mawu wɔ nuwo ɖo.
NYA SIWO HAWÒTIWO GBLƆ
Cameron Kpɔ Dzidzeme Vavãtɔ Kekeake
Èdi be yeakpɔ dzidzeme le agbe mea? Lé to ɖe Cameron ŋu esi wòle ale si wòwɔ kpɔ dzidzeme le nuto aɖe si me màsusui be ate ŋu akpɔ dzidzime le o me la gblɔm.
NYE YEHOWA XƆLƆ̃
Nɔ Dzadzɛe
Yehowa ɖo nu sia nu ɖe ɖoɖo nu. Kpɔ ale si wò hã nàwɔ anɔ dzadzɛe ɖa!
NYE YEHOWA XƆLƆ̃
Kukuɖeɖe Kple Akpedada
Kaleb va kpɔe be nu siawo wɔwɔ na be nuwo nyo sãa.
NYE YEHOWA XƆLƆ̃
Fififi Menyo O
Aleke Mawu bua fififii? Xlẽ 2 Mose 20:15. Kpɔ video sia nàsrɔ̃ nu tso Kaleb gbɔ.


text:
Ŋutinya 51: Rut Kple Naomi
AGBALẼ aɖe le Biblia me, si woyɔna be Rut. Enye ŋutinya aɖe, si fo nu tso fome aɖe, si nɔ anyi le ɣeyiɣi, si me ʋɔnudrɔ̃lawo nɔ Israel la ŋuti. Rut nye ɖetugbi aɖe, si tso Moab-nyigba dzi; metso Mawu fe dukɔ Israel me o. Gake esi Rut se Mawu vavã Yehowa ŋkɔ la, elɔ̃e ŋutɔ. Naomi nye nyɔnu tsitsi aɖe, si kpe ɖe Rut ŋu be wòdze si Yehowa.
Naomi nye Israel-nyɔnu. Eya kple srɔ̃a kple wo vi ŋutsu eve ʋu yi Moab-nyigba dzi esime nuɖuɖu vɔ le Israel. Gbeɖeka la, Naomi srɔ̃ ku. Emegbe la, Naomi viŋutsu eveawo ɖe Moab-nyɔnuvi eve, siwo ŋkɔe nye Rut kple Orpa. Gake fe 10 megbe la, Naomi viŋutsu eveawo ku. Naomi kple nyɔnuvi eveawo lé blanui ale gbegbe! Nuka wɔ ge Naomi ala fifia?
Gbeɖeka la, Naomi ɖo be yeatrɔ azɔ mɔ didi la ayi afe le yefe amewo gbɔ. Rut kple Orpa di be yewoanɔ egbɔ, eyata woawo hã wokplɔe ɖo. Esi wozɔ mɔ sẽ la, Naomi trɔ ɖe nyɔnuviawo ŋu hegblɔ be: ‘Mitrɔ yi afe mia dadawo gbɔ.’
Naomi gbugbɔ nu na nyɔnuviawo hedo hedenyuie na wo. Kasia wode asi avifafa me, elabena wolɔ̃ Naomi ŋutɔ. Wogblɔ be: ‘Gbeɖe! Míakplɔ wò ɖo ayi wò amewo gbɔ. Gake Naomi ɖo ŋu be: ‘Mitrɔ yi afe, vinyewo. Eme anyo na mi le afe.’ Eye Orpa dze mɔ ɖo ta afe. Gake Rut ya metrɔ o.
Naomi trɔ ɖe eŋu hegblɔ be: ‘Orpa trɔ dzo. Wò hã trɔ yi afe kplii.’ Gake Rut ɖo ŋu be: ‘Mègazi dzinye be matrɔ le yowòme o! Na mayi kpli wò. Afisi nàyi la, nye hã mayi, eye afisi nànɔ la, afima nye hã manɔ. Wò dukɔ anye nye dukɔ, eye wò Mawu anye nye Mawu. Afisi nàku ɖo la, afima nye hã maku ɖo, eye afimae woaɖim ɖo.’ Esi Rut gblɔ esia la, Naomi megazi edzi azɔ be wòatrɔ o.
Mlɔeba la, nyɔnu eveawo de Israel. Woɖo nɔfe ɖe afisia. Enumake la, Rut dze dɔwɔwɔ gɔme le agble me, elabena luŋeɣi ɖo. Ŋutsu aɖe, si ŋkɔe nye Boaz la ɖe mɔ nɛ be wòafɔ lu le yefe agble me. Ènya amesi nye Boaz dadaa? Eyae nye Raxab, si nɔ Yerixo la.
Boaz gblɔ na Rut gbeɖeka be: ‘Wogblɔ wò nyawo katã nam, kple alesi nènyo dɔmee na Naomi. Menya alesi nègblẽ fofowò kple dawò kpakple wò dukɔ ɖi, kple alesi nèva nɔ amesiwo mènya tsã o la domee. Yehowa neve nuwò!’
Rut ɖo ŋu be: ‘Ève nunye ŋutɔ. Èna nye dzi dze eme nyuie le alesi nèfo nu nam la ta.’ Boaz lɔ̃ Rut ŋutɔ, eyata etefe medidi o ko woɖe wo nɔewo. Esia dzɔ dzi na Naomi ŋutɔ! Gake Naomi gakpɔ dzidzɔ ɖe edzi wu esime Rut kple Boaz wodzi ŋutsuvi gbãtɔ, si woyɔ be Obed la. Emegbe Obed va zu Dawid tɔgbui, amesi ŋu míasrɔ̃ nu geɖe le emegbe.
Biblia fe agbalẽ, si nye Rut.
Nyabiabiawo
- Aleke wòdzɔe be Naomi va nɔ Moab-nyigba dzi?
- Amekawoe nye Rut kple Orpa?
- Aleke Rut kple Orpa dometɔ ɖesiaɖe wɔ nui esime Naomi gblɔ na wo be woagbugbɔ yi wofe amewo gbɔ?
- Amekae nye Boas, eye aleke wòkpe ɖe Rut kple Naomi ŋui?
- Vi si Boas kple Rut dzi ŋkɔ ɖe, eye nukatae wòle be míaɖo ŋku edzi ɖo?
Nyabiabia bubuwo
- Xlẽ Rut 1:1-17.
Nutefewɔwɔ fe lɔlɔ̃ nyui kae Rut ɖe fia? (Rut 1:16, 17)
Aleke tamesusu fe nɔnɔme si nɔ Rut si la sɔ nyuie kple nɔnɔme si le ‘alẽ bubuawo’ si ɖe amesiaminawo ŋu egbea? (Yoh. 10:16; Zax. 8:23)
- Xlẽ Rut 2:1-23.
Aleke Rut ɖo kpɔɖeŋu nyui aɖe ɖi na ɖetugbiwo egbea? (Rut 2:17, 18; Lod. 23:22; 31:15)
- Xlẽ Rut 3:5-13.
Aleke Boas bu Rut fe lɔlɔ̃ faa be wòaɖe ye tsɔ wu be wòaɖe ɖekakpui aɖe lae?
Nukae Rut fe nɔnɔmea fia mí tso nutefewɔwɔ fe lɔlɔ̃ ŋu? (Rut 3:10; Kor. I, 13:4, 5)
- Xlẽ Rut 4:7-17.
Aleke ŋutsu Kristotɔ siwo li egbea ate ŋu awɔ anɔ abe Boas ene? (Rut 4:9, 10; Tim. I, 3:1, 12, 13; 5:8)


text:
8 Yehowa be: “Ɣemaɣi la, woaho Yuda-fiawo fe fuwo, efe amegãwo fe fuwo, nunɔlawo fe fuwo, nyagblɔɖilawo fe fuwo kple Yerusalem nɔlawo fe fuwo tso wofe yɔdowo me.2 Woasia wo ɖe ɣe, ɣleti kple dzifonu* siwo katã wolɔ̃, eye wosubɔ wo hedze wo yome, eye wobia nu wo se hede ta agu na wo nu.+ Womafo wo nu fu o, eye womaɖi wo hã o. Woazu abe aɖu ene le anyigba dzi.”+3 “Ƒome vɔ̃ɖi sia fe ame susɔe siwo kpɔtɔ le tefe siwo maka wo ahlẽ ɖo la, alɔ̃ ku wu agbe,” aʋakɔwo fe Yehowa ye gblɔe.
4 “Gblɔ na wo be, ‘Ale Yehowa gblɔe nye esi:“Ðe woadze anyi, eye womagafɔ oa?Ne ame ɖeka trɔ tso efe mɔ dzi la, ɖe ame kemɛa hã matrɔ oa?
5 Nu ka tae dukɔ sia, si nye Yerusalem, le nutefemawɔmawɔ dzi ɖaa?Woku ɖe amebeble ŋu goŋgoŋ;Wogbe be yewomatrɔ agbɔ o.+
6 Mefu to anyi, nɔ to ɖom, gake wofe nufofo mele etefe o.Ame aɖeke meli, si trɔ dzi me tso efe nu vɔ̃ɖi wɔwɔ me hegblɔ be, ‘Nu kae nye esia mewɔ?’+ hã o.Ame sia ame le nu si wɔm ame akpa gãtɔ le la wɔm, abe sɔ si lũ ɖe aʋa me ene.
7 Damixe le dzifo gɔ̃ hã nya efe azã;Akpakpa,* sagbadre kple tsãlɛ hã dzea si wofe gbɔgbɔɣi.*Ke nye dukɔ ya menya Yehowa fe ʋɔnudɔdrɔ̃ o.”’+
8 ‘Aleke wɔ mianɔ gbɔgblɔm be, “Nunyalawo míenye, eye Yehowa fe se* la le mía gbɔ”?Evɔ le nyatefe me la, agbalẽfialawo* fe alakpanuŋlɔti+ trɔe wòzu aʋatso sɔŋ.
9 Ŋukpe lé nunyalawo.+Ŋɔdzi lé wo, eye asi atu wo.Kpɔ ɖa! Yehowa fe nyae wogbe,Ekema nunya ka gɔ̃e le wo si?
10 Eya ta matsɔ wo srɔ̃wo ana ŋutsu bubuwo,Kple wofe agblewo ana ame bubuwo;+Elabena wo katã wole viɖe foɖi yome tim, tso ɖeviwo dzi va se ɖe tsitsiawo dzi;+Tso nyagblɔɖilawo dzi va ɖo nunɔlawo dzi la, wo katã wole nu fitifiti wɔm.+
11 Wole nye dukɔ la fe gbagbãfe* ɖɔm ɖo ɖewoɖewoe le gbɔgblɔm be,“Ŋutifafa li! Ŋutifafa li!”Evɔ ŋutifafa aɖeke meli hafi+ o.
12 Ðe ŋunyɔnu si wowɔ la na ŋukpe lé woa?Ŋu mekpe wo kura o!Womenya ale si woana wofe mo natsi dãa gɔ̃ hã o!+Eya tae woatsi aʋatsilawo dome.Ne mehe to na wo la, woakli nu,’+ Yehowa ye gblɔe.
13 Yehowa be, ‘Ne mefo wo nu fu la, maɖe wo ɖa keŋkeŋ.Waintsetse aɖeke manɔ wainka ŋu o, gbotsetse aɖeke manɔ gboti dzi o, eye aŋgbawo ayrɔ.Nu siwo mana wo la age le wo si.’”
14 “Nu ka tae míegale anyinɔfe ko?Mifo takpli ne míage ɖe du sesẽawo+ me, ne míatsrɔ̃ ɖe afi ma.Elabena Yehowa mía Mawu la atsrɔ̃ mí,Etsɔ tsi si me aɖi le na mí be míano,+Elabena míewɔ nu vɔ̃ ɖe Yehowa ŋu.
15 Míele mɔ kpɔm na ŋutifafa, ke nu nyui aɖeke meva o,Míele mɔ kpɔm na gbedada, ke kpɔ ɖa, ŋɔdzi li!+
16 Wose efe sɔwo fe gbɔgbɔ fuxefuxe tso Dan.Efe sɔtsuwo fe xɔxlɔ̃ naAnyigba blibo la de asi ʋuʋu me.Wova eye woɖu anyigba la kple edzinuwo keŋkeŋ,Du la kple emenɔlawo siaa.”
17 “Elabena kpɔ ɖa, mele dawo,Da vɔ̃ɖiwo dɔm ɖe mia dome, siwo ŋu gbesa meɖina o,Eye woaɖu mi,” Yehowa ye gblɔe.
18 Naneke mate ŋu atsi nye nuxaxa nu o;Nye dzi dze dɔ.
19 Nye dukɔ vinyɔnu fe ɣlidodo be woaxɔ na ye la ɖiTso anyigba didi aɖe dzi be:“Ðe Yehowa mele Zion oa?Alo ɖe efe fia mele eme oa?”“Nu ka tae wotsɔ wofe legbawo,Wofe dutamawu dzodzroawo do dziku nam?”
20 “Nuŋeɣi va yi, eye dzomeŋɔli wu enu,Ke womexɔ na mí o!”
21 Nye dukɔ vinyɔnu fe anyidzedze na megbã gudugudu;+Melé blanui.Dzidzi fom.
22 Ðe balsam-mi* aɖeke mele Gilead oa?+Alo ɖe gbedala aɖeke mele afi ma oa?+Ekema nu ka tae nye dukɔ mehaya kpɔ o?+


text:
Ŋutinya 69: Nyɔnuvi aɖe Kpe Ðe Kalẽtɔ aɖe Ŋu
ÈNYA nya, si gblɔm nyɔnuvi sue sia lea? Ele Yehowa fe nyagblɔɖila Elisa, kple nukunu siwo Yehowa na wòwɔna la ŋutinya gblɔm na nyɔnu la. Esi nyɔnu la menye Israeltɔ o ta la, menya naneke tso Yehowa ŋu o. Ke azɔ na míakpɔ nusita nyɔnuvia le nyɔnua fe afeme la ɖa.
Nyɔnu la nye Siriatɔ. Srɔ̃a enye Naeman, Siria-ʋakɔ la fe amegã. Siriatɔwoe lé Israel-nyɔnuvi sue sia hekplɔ vɛ na Naeman srɔ̃ be wòanye efe subɔvi.
Dɔléle vɔ̃ɖi aɖe le Naeman ŋu, esi woyɔna be anyi. Dɔléle sia ate ŋu ana ame fe ŋutilã nanyi gɔ̃ hã. Eyata nyɔnuvi la le gbɔgblɔm na Naeman srɔ̃ be: ‘Medi be nye afetɔ nayi Yehowa fe nyagblɔɖila gbɔ le Israel. Ada efe anyi la nɛ.’ Emegbe la, wogblɔ nya sia na nyɔnu la srɔ̃.
Naeman di vevie be woada dɔa na ye, eyata eɖo be yeayi Israel. Esi wòɖo afima la, eyi Elisa feme. Elisa dɔ efe dɔlawo be woagblɔ na Naeman be wòayi aɖale tsi le Yordan-tɔsisia me zi adre. Esia ku dzi na Naeman, eye wògblɔ be: ‘Tɔsisi, siwo le mía gbɔ la menyo wu esiwo le Israel oa?’ Esi Naeman gblɔ esia vɔ la etrɔ dzo.
Gake efe dɔlawo dometɔ ɖeka gblɔ nɛ be: ‘Taflatse, ne Elisa ɖe wòɖo nu sesẽ aɖe na wò la, ne èwɔe. Ke nukatae màyi aɖale tsi ko abe alesi wògblɔ ene o?’ Naeman ɖo to efe dɔlawo, eye wòyi ɖanyrɔ eɖokui ɖe Yordan-tɔsisia me zi adre. Esi wòwɔe la, efe ŋutilã kɔ hezrɔ̃ nyuie!
Naeman kpɔ dzidzɔ ŋutɔ. Etrɔ yi ɖagblɔ na Elisa be: ‘Azɔ menyae nyuie be Israel fe Mawu lae nye Mawu vavã ɖeka kolia, si le anyigba katã dzi. Eyata, taflatse, xɔ nunana sia.’ Gake Elisa ɖo ŋu be: ‘Ao, nyemaxɔe o.’ Elisa nya be menyo be yeaxɔ nunana la o, elabena Yehowae nye amesi da dɔ na Naeman. Gake Elisa fe subɔla Gexazi di be yeaxɔ nunana la na ye ɖokui.
Nusi Gexazi wɔ enye si. Esi Naeman dzo la, Gexazi fu du ɖaxe ŋutsu la hegblɔ nɛ be: ‘Elisa dɔm be magblɔ na wò be yeaxɔ wò nunana la ɖe na ye xɔlɔ̃, siwo va dze ye fifia la.’ Esia ya alakpae. Gake Naeman menya be alakpae o, eyata etsɔ nuawo fe ɖe na Gexazi.
Esi Gexazi trɔ yi afeme la, Elisa nya nusi wòwɔ la. Yehowa gblɔe nɛ. Eyata egblɔ be: ‘Esi nèwɔ nu baɖa sia ta la, Naeman fe anyi la ava dziwò.’ Enumake la, anyia fo ɖe eŋu!
Nukae míate ŋu asrɔ̃ tso esiawo katã me? Gbã la, ele be míanɔ abe nyɔnuvi sue la ene afo nu tso Yehowa ŋu. Ate ŋu aɖe vi geɖe. Evelia la, mele be míanɔ dadam abe alesi Naeman wɔ gbã ene o, ke boŋ ele be míaɖo to Mawu subɔlawo. Eye etɔ̃lia la, mele be míada alakpa abe Gexazi ene o. Míate ŋu asrɔ̃ nu geɖe tso Biblia la xexlẽ me oa?
Fiawo II, 5:1-27.
Nyabiabiawo
- Nya ka gblɔm nyɔnuvi suea le na nyɔnua le nɔnɔmetata la me?
- Amekae nye nyɔnu si le nɔnɔmetataa me, eye nuka wɔmee nyɔnuvi suea le le nyɔnua feme?
- Nya kae Elisa dɔ efe dɔlawo be wòagblɔ na Naeman, eye nukatae Naeman do dziku?
- Nukae dzɔ esi Naeman ɖo to efe dɔlawo?
- Nukatae Elisa gbe Naeman fe nunana la xɔxɔ, gake nukae Gexazi ya wɔ?
- Nukae dzɔ ɖe Gexazi dzi, eye nukae míate ŋu asrɔ̃ tso nusia me?
Nyabiabia bubuwo
- Xlẽ Fiawo II, 5:1-27.
Aleke kpɔɖeŋu si Israel nyɔnuvi suea ɖo la ate ŋu ade dzi fo na ɖeviwo egbea? (Fia. II, 5:3; Ps. 8:3; 148:12, 13)
Nukatae wònyo be Naeman fe kpɔɖeŋua nanɔ susu me na mí ne wozã Ŋɔŋlɔawo tsɔ ɖo aɖaŋu na míi? (Fia. II, 5:15; Heb. 12:5, 6; Yak. 4:6)
Nukae míate ŋu asrɔ̃ to Elisa fe kpɔɖeŋua tsɔtsɔ sɔ kple Gexazi tɔ me? (Fia. II, 5:9, 10, 14-16, 20; Mat. 10:8; Dɔw. 5:1-5; Kor. II, 2:17)


text:
Ame Kawoe Le Yehowa Ƒe Lɔlɔ̃nu Wɔm Egbea?
Yehowa Ðasefowo le xexea me godoo, eye wotso gbegbɔgblɔ sia gbegbɔgblɔ kple to sia to me. Nu kae na amefomevi vovovo siawo va wɔ ɖeka?
Tameɖoɖo Kae Le Mawu Si Na Mí?
Mawu di be amewo nanya yefe lɔlɔ̃nu le anyigba bliboa dzi. Nu kae nye efe lɔlɔ̃nu, eye ame kawoe le nu fiam amewo tso eŋu egbea?
Ame Kawoe Yehowa Ðasefowo Nye?
Ènya Yehowa Ðasefo aɖewoa? Nu ka tututue nènya tso mía ŋu?
Nu Ka Tae Míetsɔ Ŋkɔ Yehowa Ðasefowo?
De dzesi susu etɔ̃ siwo tae míetsɔ ŋkɔ sia ɖo.
Aleke Wowɔ Va Ke Ðe Biblia Me Nyatefea Ŋu?
Aleke míawɔ aka ɖe edzi be nu si tututu Biblia fia la fe gɔmesese vavãtɔ ye su mía si egbea?
Nu Ka Tae Míeta Xexe Yeye Gɔmeɖeɖe Biblia La?
Nu kae na Mawu fe Nya la fe gɔmeɖeɖe sia ɖe dzesi?
Vi Kae Míafe Kristotɔwo Ƒe Kpekpewo Dede Aɖe Na Wò?
Míekpena srɔ̃a Ŋɔŋlɔawo hedea dzi fo na mía nɔewo. Míaxɔ wò alɔ evee!
Vi Kae Hadede Kple Mía Nɔvi Kristotɔwo Ðena Na Mí?
Mawu fe Nya de dzi fo be Kristotɔwo nafo fu ɖekae. Srɔ̃ nu tso ale si hadede sia tɔgbi aɖe vi na wòe ŋu.
Aleke Míafe Kpekpewo Nɔna?
Ðe nèbu eŋu kpɔ be nu kae yia edzi le míafe kpekpewo me hã? Ðikeke mele eme o be nu nyui siwo nàsrɔ̃ tso Biblia me la alé dzi na wò.
Nu Ka Tae Míedoa Awu Siwo Sɔ Ne Míeyina Míafe Kpekpewo?
Ðe Mawu tsɔa ɖe le míafe awudodowo mea? Xlẽ nu tso Biblia me mɔfiame siwo kpena ɖe mía ŋu be míafe awudodo kple dzadzraɖo nasɔ ŋu.
Mɔ Nyui Ka Dzie Míato Adzra Ðo Ðe Kpekpeawo Ŋu?
Dzadzraɖo do ŋgɔ ana kpekpeawo dede naɖe vi na wò wu.
Nu Kae Nye Ƒometadedeagu?
Kpɔ ale si ɖoɖo sia ate ŋu akpe ɖe ŋuwò nàte ɖe Mawu ŋu kple ale si wòate ŋu ado ŋusẽ miafe fomekadodoa.
Nu Ka Tae Míewɔa Takpekpe Gãwo?
Ƒe sia fe la, míekpea ta na wɔna vevi etɔ̃. Aleke takpekpe mawo ate ŋu aɖe vi na woe?
Ðoɖo Ka Nue Míewɔa Míafe Fiaɖufegbefãɖeɖedɔa Le?
Míesrɔ̃a kpɔɖeŋu si Yesu ɖo ɖi esime wònɔ anyigba dzi la. Gbefãɖeɖe fe mɔnu kawo ŋu dɔe wòwɔ?
Ame Kawoe Nye Mɔɖelawo?
Ðasefo aɖewo zãa gafofo 30, 50, alo esiwo wu ema ɣleti sia ɣleti ɖe gbefãɖeɖedɔa ŋu. Nu kae ʋãa wo?
Suku Kawoe Woɖo Na Mɔɖelawo?
Suku tɔxɛ kawoe woɖo na ame siwo tsɔ wofe
ɣeyiɣiawo katã ɖo anyi na Fiaɖufegbefãɖeɖedɔa wɔwɔ?
Aleke Hamemetsitsiwo Kpena Ðe Hamea Ŋui?
Hamemetsitsiwo nye ame siwo si tenɔnɔ nyui le le Mawu ŋkume, siwo xɔa ŋgɔ le hamea me. Kpekpeɖeŋu kae wonana?
Dɔ Kawoe Subɔsubɔdɔwɔlawo Wɔna?
Subɔsubɔdɔwɔlawo kpea asi ɖe dɔ ŋu be nuwo nazɔ nyuie le hamea me. Kpɔ ale si wofe dɔa ɖea vi na hamea katã.
Kpekpeɖeŋu Kae Dzikpɔla Mɔzɔlawo Nana Mí?
Susu kawo tae dzikpɔla mɔzɔlawo srãa hamewo kpɔna? Nu kawoe nàwɔ be wofe sasrãkpɔa naɖe vi na wò?
Kpekpeɖeŋu Kae Míenana Mía Nɔvi Siwo Dzi Afɔku Dzɔ Ðo?
Ne afɔku aɖe dzɔ la, míewɔa ɖoɖo enumake ɖe alɔdodo ame ŋutɔŋutɔ ŋu, eye míetsɔa Biblia me nyawo faa akɔ na mía nɔvi siwo dzi afɔkua dzɔ ɖo. Le mɔ kawo nu?
Ame Kae Nye Kluvi Nutefewɔla Kple Aɖaŋudzela La?
Yesu do ŋugbe be yeatia kluvi aɖe si anɔ Ŋɔŋlɔawo me nufiame nam le ɣeyiɣi si sɔ dzi. Aleke wòwɔa esiae?
Dɔ Kawoe Dɔdzikpɔha Si Li Egbea Wɔna?
Le fe alafa gbãtɔ me la, hamemetsitsiwo kple apostolowo fe fufofo sue aɖee nye dɔdzikpɔha na Kristo hamea. Ke egbea ya ɖe?
Tefe Kae Nye Betel?
Betel nye tefe tɔxɛ aɖe si ŋu taɖodzinu vevi aɖe le. Xlẽ nu tso ame siwo wɔa dɔ le afi ma ŋu.
Dɔ Kawoe Wowɔna Le Alɔdzedɔwɔfewo
Wokplɔa amewo ɖia tsae le míafe alɔdzedɔwɔfewo dometɔ ɖe sia ɖe. Míele kpewòm be nàva srã mí kpɔ!
Aleke Woŋlɔa Míafe Agbalẽwo Heɖea Wo Gɔmee?
Míetaa agbalẽwo ɖe gbegbɔgblɔ siwo wu 700 me. Susu ka tae míele agbagba siawo katã dzem?
Afi Kae Míekpɔa Ga Le Na Míafe Xexea Me Katã Ƒe Dɔa Wɔwɔ?
Nu kae na míafe habɔbɔa to vovo tso subɔsubɔha bubuwo gbɔ le nudzɔdzɔ gome?
Nu Ka Tae Míetua Fiaɖufe Akpatawo, Eye Aleke Míewɔna Tua Wo?
Nu ka tae míeyɔa míafe tadeagufewo be Fiaɖufe Akpatawo. Kpɔ ale si xɔ siawo siwo womeɖo atsyɔ̃ na fũu o la ɖea vi na hamewo.
Aleke Míate Ŋu Akpe Asi Ðe Beléle Na Fiaɖufe Akpataa Ŋui?
Fiaɖufe Akpata si le dzadzɛ eye wòle nɔnɔme nyui me la nyea kafukafu na mía Mawu. Ðoɖo kawoe wowɔ ɖe beléle na Fiaɖufe Akpatawo ŋu?
Vi Kae Fiaɖufe Akpataa Ƒe Agbalẽdzraɖofe Ate Ŋu Aɖe Na Mí?
Àdi be yeawɔ numekuku be yeadzi yefe Biblia me sidzedze ɖe edzia? Yi Fiaɖufe Akpataa fe agbalẽdzraɖofe!
Nu Kawoe Le Míafe Internet Nyatakakadzraɖofe?
Àte ŋu axlẽ nu geɖe tso ame si míenye kple míafe dzixɔsewo ŋu eye nàkpɔ ŋuɖoɖo na wò Biblia me biabiawo.
Àwɔ Yehowa Ƒe Lɔlɔ̃nua?
Yehowa Mawu lɔ̃ wò vavã. Aleke nàte ŋu aɖee afia le wò gbe sia gbe gbenɔnɔ me be yedi be yeadze eŋu?


text:
Nu Kae Ana Dzidzɔ Nanɔ Ƒomea Me?
Ðe nàgblɔ be . . .
lɔlɔ̃ yea?
ga yea?
nu bubu aɖe yea?
NYA SI BIBLIA GBLƆ
“Dzidzɔtɔwoe nye ame siwo le Mawu fe nya la sem, eye wole edzi wɔm!”—Luka 11:28, Xexe Yeye Gɔmeɖeɖe.
VI KAE ESIA AÐE NA WÒ?
Ana lɔlɔ̃ vavã nanɔ fomea me.
Miade bubu deto mia nɔewo ŋu.
Miaka ɖe mia nɔewo dzi bliboe.
ÐE MÍATE ŊU AKA ÐE NYA SI BIBLIA GBLƆ DZIA?
Ɛ̃, míate ŋu aka ɖe edzi, le susu eve ta:
Mawue ɖo fomegbenɔnɔ anyi. Biblia gblɔ be Yehowa Mawu gbɔe “wòtso be ŋkɔ le fome sia fome si.” (Efesotɔwo 3:14, 15) Esia fia be Yehowae ɖo fomegbenɔnɔ anyi. Nu ka tae nya sia le vevie?
Bu eŋu kpɔ: Ne èle nuɖuɖu vivi aɖe ɖum eye nèdi be yeanya nu vovovo siwo wotsɔ ɖae la, ame kae nàbia? Nyuitɔae nye be nàbia ame si ɖa nua.
Nenema kee ne míedi be míanya nu siwo ana dzidzɔ nanɔ fomea me la, anyo be míatrɔ ɖe Yehowa ŋu, elabena eyae ɖo fomegbenɔnɔ anyi.
—1 Mose 2:18-24.
Mawu tsɔ ɖe le eme na wò. Nunya le eme be fomea me tɔ ɖe sia ɖe nawɔ ɖe aɖaŋu nyui siwo Yehowa ɖo le efe Nya Biblia me la dzi. Nu ka tae? ‘Elabena etsɔa ɖe le eme na mí.’ (1 Petro 5:6, 7) Yehowa di be nàkpɔ dzidzɔ, eye efe aɖaŋuɖoɖowo dzi wɔwɔ aɖe vi na wò ɣesiaɣi.
—Lododowo 3:5, 6; Yesaya 48:17, 18.
BU NYA SIA ŊU KPƆ
Aleke nàwɔ anye srɔ̃ŋutsu nyui, srɔ̃nyɔnu nyui, alo dzila nyui?
Biblia ɖo nya sia ŋu le EFESOTƆWO 5:1, 2 kple KOLOSETƆWO 3:18-21.


text:
Ŋutinya 106: Woɖe Wo le Gaxɔ Me
KPƆ mawudɔla si ʋu gaxɔ fe ʋɔawo la ɖa. Amesiwo ɖem wòle la nye Yesu fe apostolowo. Na míakpɔ nusi dzɔ hafi wode wo gaxɔ me la ɖa.
Ɣeyiɣi kpui aɖe koe nye esia tso esime wokɔ gbɔgbɔ kɔkɔea ɖe Yesu fe nusrɔ̃lawo dzi. Ke nusi va dzɔe nye si: Gbeɖeka ŋdɔ, Petro kple Yohanes woyina gbedoxɔ me le Yerusalem. Ŋutsu aɖe si nye bunɔ efe agbe me katã la nɔ anyi ɖe ʋɔtrua nu. Gbesiagbe la, wokɔnɛ dana ɖe afima be wòabia ga le amesiwo yina gbedoxɔa me la si. Esi wòkpɔ Petro kple Yohanes la, ebia be woana nane ye. Nukae apostoloawo awɔ?
Wotɔ hekpɔ nublanuitɔ la. Petro gblɔ be: ‘Ga aɖeke mele asinye o, gake nusi le asinye la, mana wò. Le Yesu fe ŋkɔ me la, tsi tre nàzɔ azɔli!’ Petro lé ŋutsu la fe nuɖusi, eye wòti kpo enumake hede asi azɔlizɔzɔ me. Esi ameawo kpɔ esia la, ewɔ nuku na wo, eye dzi dzɔ wo ŋutɔ le nukunu sia ta.
Petro gblɔ be: ‘Mawu, amesi fɔ Yesu tso ame kukuwo dome la fe ŋusẽ mee míewɔ nukunu sia le.’ Esi eya kple Yohanes wonɔ nu fom la, subɔsubɔhakplɔla aɖewo va do. Dzi ku wo, elabena Petro kple Yohanes le gbɔgblɔm na ameawo be wofɔ Yesu tso ame kukuwo dome. Eyata wolé wo hede wo gaxɔ me.
Esi ŋu ke la, subɔsubɔhakplɔlawo wɔ takpekpe gã aɖe. Wokplɔ Petro kple Yohanes kple amesi ŋu woda gbe le la vɛ. Subɔsubɔhakplɔlawo bia be: ‘Ameka fe ŋusẽ mee miewɔ nukunu sia le?’
Petro gblɔ na wo be, Mawu, amesi fɔ Yesu tso ame kukuwo dome la fe ŋusẽ mee. Nunɔlawo menya nusi woawɔ o, elabena womate ŋu asẽ nu be nukunu sia dzɔ vavã o. Eyata wode se na apostoloawo be womagafo nu tso Yesu ŋu azɔ o, eye woɖe asi le wo ŋu.
Esi ŋkekeawo nɔ yiyim la, apostoloawo nɔ gbefãɖeɖe dzi tso Yesu ŋuti henɔ dɔ dam na dɔlélawo. Nukunu siawo fe nya kaka de didife. Eyata, ameha siwo tso du, siwo fo xlã Yerusalem me la gɔ̃ hã kplɔ dɔlélawo vɛ na apostoloawo be woada dɔ na wo. Esia na subɔsubɔhakplɔlawo ʋã ŋu, eyata wolé apostoloawo hede wo gaxɔ me. Gake womenɔ afima etefe didi o.
Le zã me la, Mawu fe dɔla ʋu gaxɔ fe ʋɔ la abe alesi nàte ŋu akpɔe le afisia ene. Mawudɔla la gblɔ be: ‘Miyi miatsi tre ɖe gbedoxɔ la me, eye mianɔ nya la gbɔgblɔ dzi na amewo.’ Esi ŋu ke eye subɔsubɔhakplɔlawo dɔ amewo ɖo ɖe gaxɔa me be woakplɔ apostoloawo vɛ la, womeli o. Emegbe la, wokpɔ wo wole nu fiam le gbedoxɔ me, eye wokplɔ wo va Ʋɔnudrɔ̃fegã lae.
Subɔsubɔhakplɔlawo gblɔ be: ‘Míede se na mi vevie be miagafia nu tso Yesu ŋu azɔ o. Gake mieyɔ Yerusalem fũ kple miafe nufiafia la.’ Ke apostoloawo ɖo ŋu be: ‘Ele be míaɖo to Mawu abe dziɖula ene wu amewo.’ Eyata woyi edzi fia “nyanyui” la le afima. Ðe ema menye kpɔɖeŋu nyui aɖe, si yome míadze oa?
Dɔwɔwɔwo ta 3 vaseɖe 5.
Nyabiabiawo
- Nukae dzɔ ɖe Petro kple Yohanes dzi le ŋdɔ aɖe me esi woyina ɖe gbedoxɔa me?
- Nya kae Petro gblɔ na bunɔ aɖe, eye nukae Petro nae si xɔ asi wu ga?
- Nukatae dzi ku subɔsubɔhakplɔlawo, eye nukae wowɔ na Petro kple Yohanes?
- Nya kae Petro gblɔ na subɔsubɔhakplɔlawo, eye se kae wode na apostoloawo?
- Nukatae subɔsubɔhakplɔlawo ʋã ŋu, gake nukae dzɔ esi wode apostoloawo gaxɔ me zi evelia?
- Aleke apostoloawo ɖo nya ŋui esi wokplɔ wo va Ʋɔnudrɔ̃fegã lae?
Nyabiabia bubuwo
- Xlẽ Dɔwɔwɔwo 3:1-10.
Togbɔ be womena ŋusẽ mí be míawɔ nukunuwo egbea o hã la, aleke Petro fe nya siwo woŋlɔ ɖe Dɔwɔwɔwo 3:6 kpena ɖe mía ŋu míedea asixɔxɔ Fiaɖufegbedasia ŋui? (Yoh. 17:3; Kor. II, 5:18-20; Fil. 3:8)
- Xlẽ Dɔwɔwɔwo 4:1-31.
Ne míedo go tsitretsiɖeŋu le subɔsubɔdɔa me la, mɔ ka nue wòle be míasrɔ̃ mía nɔvi Kristotɔ siwo nɔ anyi le fe alafa gbãtɔ me le? (Dɔw. 4:29, 31; Ef. 6:18-20; Tes. I, 2:2)
- Xlẽ Dɔwɔwɔwo 5:17-42.
Aleke amesiwo menye Ðasefowo o dometɔ aɖewo ɖe nugɔmesese fia ɖe gbefãɖeɖedɔa ŋu le blema kple fifiae? (Dɔw. 5:34-39)


text: 3 Ke nya esia be le ŋkeke mamlɛawo me la,+ ɣeyiɣi sesẽ siwo me nɔnɔ asesẽ la ava.2 Elabena amewo anye ɖokuilɔ̃lawo, galɔ̃lawo, adegbefolawo, dadalawo, busunyagblɔlawo, ame maɖoto dzilawo, ame madakpewo, ame mawɔnutefewo,3 ame siwo melɔ̃a ame fe nya o, ame siwo melɔ̃na ɖe ɖoɖo aɖeke dzi o, ameŋugblẽlawo, ame siwo meɖua wo ɖokuiwo dzi o, ame wɔadãwo, ame siwo melɔ̃a nu nyui o,4 yomemɔfialawo, totrilawo, ame siwo doa wo ɖokuiwo ɖe dzi glodzoo, ame siwo lɔ̃a dzidzɔkpɔkpɔ wu esi woalɔ̃ Mawu,5 ame siwo ŋu ɖokuitsɔtsɔ na Mawu fe nɔnɔme dzena le, gake womenana wòkpɔa ŋusẽ ɖe wofe agbe dzi o;+ te ɖokuiwò ɖa tso ame siawo gbɔ.6 Elabena ame siawo dometɔ aɖewo bena dzaa gena ɖe afewo me heɖea aboyo nyɔnu gbɔdzɔgbɔdzɔtɔ siwo nu vɔ̃ do agba na eye nudzodzro vovovowo hea wo la,7 eye ame siawo nɔa nusɔsrɔ̃ dzi ɣesiaɣi, evɔ wometea ŋu kena ɖe nyatefe fe sidzedze vavãtɔ la ŋu hã gbeɖe o.8 Ke ale si Yane kple Yambre tsi tsitre ɖe Mose ŋui la, nenema kee ame siawo hã le tsitre tsim ɖe nyatefe la ŋu. Ame siawo fe susu gblẽ keŋkeŋ, eye wofe nu medze Mawu ŋu le xɔse la me o.9 Ke womagate ŋu ayi ŋgɔ o, elabena wofe movidzɔdzɔ la adze gaglã na amewo katã, abe ale si ko ame eve mawo tɔ dzee ene.+10 Ke wò la, èdze nye nufiafia, nye agbenɔnɔ,+ nye tameɖoɖo, nye xɔse, nye dzigbɔgbɔ blewu, nye lɔlɔ̃ kple nye dzidodo yome pɛpɛpɛ,11 eye nènya nu tso yometiti kple fu siwo tɔgbi mekpe le Antiokia,+ Ikonio+ kple Listra+ la ŋu. Medo dzi le yometiti siawo me, eye Afetɔ la ɖem tso wo katã me.+12 Le nyatefe me la, ame siwo katã dina be yewoanɔ agbe ɖe ɖokuitsɔtsɔ na Mawu nu le Kristo Yesu me la, woati woawo hã yome tsã.+13 Ke ame vɔ̃ɖiwo kple ameblelawo anɔ vɔɖivɔ̃ɖim ɖe edzi, woanɔ amewo flum, eye amewo hã anɔ wo flum.+14 Ke wò la, nɔ nu siwo nèsrɔ̃, eye nèkpɔ kakaɖedzi le wo ŋu hexɔ wo dzi se la me,+ elabena ènya ame siwo gbɔ nèsrɔ̃ wo le,15 eye be tso ɖevime kee+ nènya ŋɔŋlɔ kɔkɔeawo,+ siwo ate ŋu ana nàdze nunya hena ɖeɖekpɔkpɔ to Kristo Yesu dzixɔse me.+16 Ŋɔŋlɔ blibo la tso Mawu fe gbɔgbɔ me,+ eye wònyo na nufiafia,+ na mokaka, na ɖɔɖɔɖo, na amehehe le dzɔdzɔenyenye me,+17 ale be Mawu fe ame la nadze bliboe, eye wòanɔ dzadzraɖoɖi keŋkeŋ na dɔ nyui sia dɔ nyui wɔwɔ.


text:
Avu
Avuwo (Latin ŋkɔ: Canis lupus familiaris ) (Iŋlishi ŋkɔ: Dog )wonyé lãfɔne si do fome kple amegãxi fomea. Wonyi na avuwo ɖe hamehame si wofe gbɔsɔsɔ ano alafawo me. Le esia ta la, vovototowo sɔgbɔ ɖe wofe atsudzɔdzɔ, ŋutilãgbalẽwo kpakple fuwo do me ɖo. Ameɖesiaɖe kloe nyia avuwo abe afemelã ene. Kɔta ʋɛ aɖewo ɖua avu le nɔnɔme tɔxɛ aɖewo me.
Emenyawo
Xɔlɔ̃wɔwɔ kple amewo[trɔ asi le eŋu]
Avuwo nye afemelã de ŋgɔwo dometɔ ɖeka. Ame aɖewo kpɔa avuwo abe nutefewɔlawo ene. Wo lɔ̃na amewo ŋutɔ eye wo lɔ̃na kɔɖiɖi kple amewo hã.
Nunyanya[trɔ asi le eŋu]
Ame geɖewo xɔ se bena avuwo fe susuwo de ŋgɔ wu lã bubuwo tɔ. Avu si Iŋglisiawo yɔna be Border Collies la, teŋu srɔ̃na sewo tso amewo gbɔ, he wɔna ɖe wo dzi pɛpɛpɛ. Avu fome bubuwo hã fía wofe nunya le alesi wo teaŋu sí na tso hɔdodowo megbe alo le alesi me wo teaŋu fina nuɖuɖu si le wo dzrom ene. Avuwo wɔna dɔ geɖewo hã. Wo kpena ɖe dɔwɔla siwo xɔna na ame bubwo kple ame siwo le xaxa me la ŋuti. Wo kpena ɖe kpovitɔwo hã ŋu. Wo dometɔ aɖewo nyo na nuwo didi, amewo didi kpakple afewo ŋu dzɔdzɔ. Avua ɖe wo nyona lãwo kpɔkplɔ, ŋkugbagbatɔwo kpɔkplɔ kpakple adedada.
Nɔnɔmea ɖe wo[trɔ asi le eŋu]
Le esime avuwo do fome kple amegãxiwo ta la, wo bi ɖe adedada me ŋutɔ. Wo fe glã titri wo kple wo fe aɖu ɖaɖɛwo kpea ɖe wo ŋuti le lãwo lele kple wo ɖuɖu me. Wo nye dusila sesẽwo hã eye wo ɖea abla ŋutɔ, gake wo metea ŋu sia du yi na didife o. Avuwo fe nukpɔkpɔ nyo ŋutɔ gake wo me te ŋu kpɔa nuwo katã fe amadede nyuie o. Wo fe nusese hã nyo wu amegbetɔwo tɔ. Avuwo fe ʋeʋẽsese do ŋgɔ na amewo tɔ sãa.
Dɔwɔwɔwo[trɔ asi le eŋu]
- Adedada - Avuwo bi ɖe gbemelãwo lele me.
- Akɔfafa
- Aʋawɔwɔ
- Xɔxɔ na ame - Avuwo sea ʋeʋẽ kaba ŋutɔ eyata wotea ŋu kpɔa ame bubuwo le ɣaɣlafewo.
- Kpekpeɖeŋu nana - Kpeɖeŋutɔ na ŋkugbagbatɔwo, tokukutɔwo kple dɔlela fomevi vovovowo.
- Kpovitɔwo fe kpeɖeŋutɔ - Avuwo kpe na ɖe kpovitɔwo ŋu le go geɖe me.
- Lãwo kpɔkplɔ - Wotea ŋu kplɔna alẽwo nyíwo kpakple lã bubuwo tso tefe ɖeka yi na bubui.
- Nuwo didi - Wofe nuwoʋeʋẽ nyo alegbegbe wo kpɔa nuɣaɣlawo bɔbɔe eye kpovitɔwo kple asrafowo zãa wo ɖe esia ta.
- Nuwoŋu dzɔdzɔ - Avu fomea ɖewo dzɔa amewo kple afewo ŋu nyuie ŋutɔ.
Ɖikeke[trɔ asi le eŋu]
Amea ɖe wo nyina avuwo hena nane siwo mesɔ tututu o. Wo wɔna ga geɖe tso esia me. Esiawo dome tɔ aɖewo enye dusisi, tugbedzedze kple dɔdeasiwo wɔwɔ me ɖe se dzi.
Nuɖuɖu[trɔ asi le eŋu]
Togbɔ be avuwo nye lãɖulawo gɔ̃ hã, wo ɖuna nuɖuɖu tɔgbi desiaɖe kloe fãa. Le kpɔɖeŋu me, wo ɖuna gbe abe alẽwo kple gbɔ̃wo ene. Nuɖuɖu ʋe siwo menyo na avuwo o la dometɔ aɖewo enye nuɖuɖu siwo me koko le, sabalawo, weintsetsewo, weintsetse fufuwo kple azi fomevi ʋea ɖe wo. Le fe 2000 me la, nusrɔla ɖe wo va dzesii be ne avuwo ɖu weintsetsewo alo weintsetse fufuwo suea ɖe ko la, ewɔna anyira ɖe avuawo fe ayikuwo ŋuti.
Vidzidzi[trɔ asi le eŋu]
Avufẽwo ɖoa tsitsi me tso fe ɖeka yi ɣleti wuiatɔ̃ megbe. Avunɔwo fe asiyɔyɔ dzɔa zi eve le fe ɖeka me. Ne avunɔ mele asi yɔm o la, melɔ̃na dɔdɔ kple atsuawo o. Ne avunɔ fɔfu la, edzia viawo le kɔsiɖa asieke lɔfo megbe. Zi geɖe la, wo fe fufɔfɔ fe didime dea kɔsiɖa enyi vaseɖe ewo sɔŋ. Avuwo dzia viwo abe ade lɔfo zi ɖeka, gake wofe gbɔsɔsɔ me teŋu nɔa ene kple wuieve dome.
Lamesesẽ[trɔ asi le eŋu]
Avuwo lea dɔ abe amegbetɔwo ene gake wofe dɔlele fomeviwo dometɔa ɖe wo to vovo na amewo tɔ. Dɔléle sia ɖe wo enye rebis. Ne avu le rebis dɔ lem la, evɔna na tsi nono. Dosuwo kple ŋɔwo hã ɖea fu na avuwo. Dɔléle bubu siwo le avuwo me enye ali dɔ, klo dɔ, ŋkugbagba kple tokuku. Amegbetɔwo fe dɔléle aɖe wo abe suklidɔ hã ɖea fu na avuwo.
Avu geɖe wo nɔna agbe fe wuietɔ̃ yi wuiene lɔfo ene. Avu gã wo nɔa agbe fe adrẽ ko gake avu sue wo nɔa agbe va ɖo fe bla eve sɔŋ. Avu si nɔ agbe wo didi wu le xexeame, si wo ŋlɔ daɖi enye avu si Inglisiawo yɔna be Australian cattle dog si ku le fe 1939 me le Amerika. Éxɔ fe blaeve-vɔ-asieke (29) kple ŋkeke blaeve-vɔ-andrẽ (27) sɔŋ.[1] Avua ɖe le Inglisiawo de xɔ fe blaeve-vɔ-asieke (29) le fe 2007 me.[2]
Avuwo ɖuɖu[trɔ asi le eŋu]
Le xexeame fe dukɔa ɖe wo me la, wonyina avuwo na ɖuɖu. Yuroptɔwo kpakple Amerikatɔwo bua avuwo ɖe afemelãwo me ko. Vietnamtɔwo hã, wonyina avuwo na ɖuɖu kpakple afeme nɔnɔ katã.
Mohamed subɔsubɔ[trɔ asi le eŋu]
Mohamed fe subɔlawo kpɔa avuwo abe lã tsitsriwo siwo ŋuti mekɔ o.


text:
Nya Kae Biblia Gblɔ Tso Yevu Kple Ameyibɔ Ƒe Wo Nɔewo Ðeɖe Ŋu?
Ale si Biblia ɖo eŋui
Mawu da asi ɖe yevu kple ameyibɔ fe srɔ̃ɖeɖe dzi, elabena Mawu bua amefomeviwo katã sɔsɔe. Biblia gblɔ be: “Mawu medea vovototo ame me o.”—Dɔwɔwɔwo 10:34, 35, Eʋegbe Biblia, fe 2010 tɔ.
Na míakpɔ Biblia me nya siwo ɖo kpe edzi be amefomeviwo katã sɔ eye wokpɔ mɔ aɖe wo nɔewo la dometɔ aɖewo ɖa.
Amegbetɔwo katã nye tɔgbui ɖeka fe dzidzimeviwo
Amegbetɔwo katã nye ŋutsu gbãtɔ Adam kple srɔ̃a Xawa fe dzidzimeviwo. Biblia yɔ Xawa be “ame gbagbewo katã dada.” (1 Mose 3:20) Esia tae Biblia gblɔ tso Mawu ŋu be: ‘Ewɔ amewo fe dukɔ sia dukɔ tso ame ɖeka me.’ (Dɔwɔwɔwo 17:26) Amegbetɔwo katã nye fome ɖeka me tɔwo, eɖanye ŋutigbalẽ kae le wo ŋu o. Ke nu kae wòle be miawɔ ne nuto si me miele la me tɔwo bua nazã alo dea vovototo amewo me le wofe ŋutigbalẽ ta vevie?
Nunya le “ame siwo nana woɖoa aɖaŋu na wo” la si
Togbɔ be Mawu ya da asi ɖe yevu kple ameyibɔ fe srɔ̃ɖeɖe dzi bliboe hã, menye ame sia amee bunɛ nenema. (Yesaya 55:8, 9) Ne èle ame si fe ŋutigbalẽ to vovo na tɔwò ɖeɖe ŋu bum la, anyo be wò kple ame si nèdi be yeaɖe miadzro nya siwo gbɔna me:
Aleke mianɔ te ɖe nutoa me tɔwo alo fometɔwo fe nyafoɖeamenuwo nu?
Aleke miawɔ akpe ɖe mia viwo ŋu woanɔ te ɖe nazãbubu nu?
Ŋugbledede le mɔ sia nu akpe ɖe mia ŋu miakpɔ dzidzedze le miafe srɔ̃ɖeɖea me.—Lododowo 13:10; 21:5.


text:
Ðe Nàte Ŋu Akpɔ Mawu Si Womekpɔna O La?
“MAWU nye Gbɔgbɔ,” míate ŋu akpɔe kple ŋku o. (Yohanes 4:24) Ke hã Biblia gblɔ be le mɔ aɖe nu la, ame aɖewo kpɔ Mawu. (Hebritɔwo 11:27) Le mɔ ka nu? Ðe nàte ŋu akpɔ “Mawu makpɔmakpɔ la” vavã?
Míate ŋu atsɔ míafe nɔnɔmea asɔ kple ame aɖe si wodzi ŋkuagbãtɔe. Esi mekpɔa nu o ta la, ɖe wòfia be menya naneke tso nu siwo fo xlãe ŋu oa? Ao, menye nenemae o. Ŋkuagbãtɔ wɔa efe sidzenu bubuwo ŋu dɔ tsɔ dea dzesi amewo, nu siwo fo xlãe, kple nu siwo le edzi yim. Ŋutsu aɖe si nye ŋkuagbãtɔ la gblɔ be: “Menye ŋku kpɔnue nye nukpɔkpɔ o. Susue kpɔa nu ame.”
Le mɔ ma ke nu la, togbɔ be màte ŋu akpɔ Mawu kple ŋku o hã la, àte ŋu akpɔe kple ‘wò dzi me ŋkuwo.’ (Efesotɔwo 1:18) Bu mɔ etɔ̃ siwo dzi nàte ŋu ato awɔ esiae ŋu kpɔ.
WODZENA “GAGLÃA WOKPƆNA TSO XEXEA WƆWƆ DZI”
Zi geɖe la, ŋkuagbãtɔ fe to ɖana ŋutɔ, eye edzea si nu kaba ne eka asi nane ŋu, eye wòwɔa efe sidzenu siawo ŋu dɔ tsɔ dzea si nu le esi mekpɔa nu o ta. Nenema kee wò hã àte ŋu awɔ wò sidzenuwo ŋu dɔ atsɔ anya dzɔdzɔmenu siwo fo xlã wò la nyuie be nàdze si Mawu makpɔmakpɔ si wɔ wò la. “Efe nɔnɔme makpɔmakpɔawo dzena gaglãa wokpɔna tso xexea wɔwɔ dzi heyina, elabena wodzena wokpɔna le nu siwo wòwɔ la me.”
Le kpɔɖeŋu me, bu míafe afe si nye anyigba ŋu kpɔ. Wotrɔ asi le míafe anyigbaa ŋu etɔxɛe be míase vivi na agbe le edzi, ke menye be wòalé míafe agbe ɖe te ko o. Ne ya fafɛ fo ɖe mí miɔɔ, ne míele ŋdɔ fum, ne míeɖu atikutsetse vivi aɖe, alo le xeviwo fe hadzidzi viviwo sem la, dzi dzɔa mí. Ðe nunana siawo mena nèkpɔe be mía Wɔla la bua mía ŋu, elɔ̃ mí, eye wònye dɔmenyola oa?
Nu kae nàte ŋu asrɔ̃ tso Mawu ŋu ne èlé ŋku ɖe dzifonuwo abe ɣe, ɣleti kple ɣletiviwo ene ŋu? Ðekae nye be woɖea Mawu fe ŋusẽ fiana. Nu siwo ŋu yamenutowo me ŋuti nunyalawo ke ɖo nyitsɔ laa ɖee fia be dometsotso si le ɣletivihatsotsowo dome la le kekem ɖe edzi kabakaba! Ne èfɔ mo dzi le dzifo kpɔm le zã me la, bu nya sia ŋu kpɔ: Ame ka gbɔe ŋusẽ si na dometsotsoa le kekem ɖe edzi la tso? Biblia na míenya be “ŋusẽ geɖe” le Wɔla la si. (Yesaya 40:26) Mawu fe nuwɔwɔwo na míekpɔe be eyae nye “Ŋusẽkatãtɔ la”
“AME SI ÐE ALE SI WÒLE LA ME”
Nyɔnu aɖe si fe vi eve nye ŋkunɔwo la gblɔ be: “Nusese nye mɔ vevi siwo dzi wotona srɔ̃a nu la dometɔ ɖeka. Ƒo nu tso nu sia nu si nèkpɔ alo nèse la ŋu na wo, [eye] nɔ klalo be yeaɖo nya geɖe ŋu. Wòe zu ŋku na wo.” Nenema kee togbɔ be “ame aɖeke mekpɔ Mawu ɣeaɖekeɣi kpɔ o” hã la, Mawu fe Vi, Yesu, “si le Fofoa fe akɔnu lae nye ame si ɖe ale si wòle la me.” (Yohanes 1:18) Esi wònye be Yesu nye Mawu fe nuwɔwɔ gbãtɔ kple efe Tenuvi ta la, eva zu abe “ŋku” ene na mí be míatsɔ akpɔ Dzifoʋĩtɔ la. Yesu koe nye ame si dze nyuie be wòagblɔ ame si Mawu makpɔmakpɔ la nye na mí.
Nya siwo Yesu, si nɔ Fofoa gbɔ fe gbogbo manyaxlẽwo gblɔ tso Mawu ŋu la dometɔ ʋɛ aɖewoe nye esiawo:
Mawu le dɔ dzi madzudzɔmadzudzɔe. “Fofonye le dɔ wɔm va se ɖe fifia.”
—Yohanes 5:17.
Mawu nya míafe nuhiahiãwo. “Mia Fofo la, nya nu siwo le mia hiãm hafi mieva bianɛ gɔ̃ hã.”
—Mateo 6:8.
Mawu naa nu mí katã dɔmenyotɔe. “Mia Fofo si le dzifowo la [nana] efe ɣe dzena na ame vɔ̃ɖiwo kple ame nyuiwo, eye wònana tsi dzana na ame dzɔdzɔewo kple ame madzɔmadzɔwo.”
—Mateo 5:45.
Mawu dea asixɔxɔ mía dometɔ ɖe sia ɖe ŋu. “Ðe womedzraa atsutsrɔe eve xɔa gaku ɖeka, si fe home le sue oa? Ke hã, wo dometɔ ɖeka pɛ hã mage adze anyigba le mia Fofo fe manyamanya me o. Ke woxlẽ miafe taɖawo katã kura gɔ̃ hã. Eya ta migavɔ̃ o: Miexɔ asi sãsãsã wu atsutsrɔe geɖewo.”
—Mateo 10:29-31.
AME AÐE SI ÐE MAWU MAKPƆMAKPƆ LA ƑE NƆNƆME FIA
Ale si ŋkunɔwo dea dzesi nuwoe la toa vovo na ame siwo kpɔa nu la tɔ. Ŋkunɔ dea dzesi vɔvɔli be enye fafɛfe, afi si ŋdɔ fe dzoxɔxɔ mele o, gake ame si le nu kpɔm ya kpɔnɛ be enye tsyɔtsyɔfe afi si ɣe meklẽ ɖo o. Abe ale si ko ŋkunɔ mate ŋu akpɔ vɔvɔli alo kekeli o ene la, nenema kee míawo hã míate ŋu anya ale si Yehowa le la le mía ɖokui si o. Eya ta Yehowa dɔ ame aɖe ɖa wòva ɖe eyama fe nɔnɔmewo kple efe amenyenye fia mí pɛpɛpɛ.
Ame mae nye Yesu. (Filipitɔwo 2:7) Menye ɖeko Yesu fo nu tso Fofoa ŋu ko o, ke efia ale si Mawu le hã mí. Yesu fe nusrɔ̃la Filipo gblɔ nɛ be: “Afetɔ, fia Fofo la mí.” Yesu ɖo eŋu nɛ be: “Ame si kpɔm la, ekpɔ Fofo la hã.” (Yohanes 14:8, 9) Aleke nàte ŋu “akpɔ” Fofo la le Yesu fe nuwɔnawo mee?
Yesu doa vivi ɖe ame ŋu, ebɔbɔ eɖokui, eye amewo tea ŋu tena ɖe eŋu bɔbɔe. (Mateo 11:28-30) Efe nɔnɔme nyuiawo na be amewo dina be yewoanɔ egbɔ. Yesu se veve ɖe amewo nu, eye wòkpɔ dzidzɔ hã kpli wo. (Luka 10:17, 21; Yohanes 11:32-35) Ne èle Biblia me ŋutinya siwo ku ɖe Yesu ŋu xlẽm alo le wo sem la, na wò susu nakplɔ ŋutinyaa ɖo abe ɖe nèle etefe le nudzɔdzɔawo kpɔm ene. Ne ède ŋugble tso ale si Yesu wɔ nu ɖe amewo ŋui ŋu la, esia akpe ɖe ŋuwò nàkpɔ Mawu fe nɔnɔme nyoameŋuawo adze sii nyuie wu, si awɔe be Mawu fe nu nanyo ŋuwò.
FƆ NYAWO KATÃ KPE
Agbalẽŋlɔla aɖe gblɔ tso ale si ŋkunɔwo wɔna dzea si nu ŋu ale: “Ewɔa fe sidzenu vovovoawo (abe nulélekpɔ, nuʋeʋẽse, nusese, kple bubuawo ene) ŋu dɔ tsɔ nyaa nu viviviwo tso nu siwo fo xlãe ŋu, eyome efoa nu siwo katã wòde dzesii la nu fu le mɔ aɖe nu tsɔ nyana ale si nu bliboa le.” Nenema kee wò hã, ne èlé ŋku ɖe Mawu fe nuwɔwɔwo ŋu, ne èxlẽ nu tso nya si Yesu gblɔ tso Fofoa ŋu, eye nèbua ale si Yesu ɖe Mawu fe nɔnɔmewo fiae ŋu la, awɔe be nàte ŋu akpɔ Yehowa nyuie le susu me. Anye ame ŋutɔŋutɔ na wò.
Hiob si nɔ agbe le blema la wɔ esia. Gbã la, egblɔ nya ‘siwo gɔme mese o.’ (Hiob 42:3) Gake esi Hiob lé ŋku ɖe Mawu fe nuwɔwɔ wɔnukuwo ŋu la, eʋãe wògblɔ be: “Wogblɔ nya le ŋuwò mese; ke azɔ la nye ŋkuwo kpɔ wò.”
‘Ne èdi Yehowa la, ana be, nàkpɔe’
Wò hã àte ŋu awɔ nenema ke. “Ne [èdi Yehowa] la, ana be, nàkpɔe.” (1 Kronika 28:9) Adzɔ dzi na Yehowa Ðasefowo be yewoakpe ɖe ŋuwò nàdi Mawu si womekpɔna o la ahake ɖe eŋu.


text:
NYƆ! APRIL 2014
Nu Ka Tae Maganɔ Agbe Ðo?
—Susu Etɔ̃ Siwo Tae Wòle Be Nàyi Edzi Anɔ Agbe
Ðe wò ŋutɔ alo wò ame nyanyɛ aɖe tee kpɔ be yeawu ye ɖokuia? Ne èkpɔ susu siwo ta wòle be nànɔ agbe ɖo la, ɖewohĩ àtrɔ susu.
Ŋkuléle Ðe Xexea Me Ŋu
Nyatiawo dometɔ aɖewo: du si me wotrɔ asi le ʋutɔkaɖiwo ŋu wowɔa dɔ aduadu, lãmesẽkuxi aɖe si vɔ̃ɖi wu nu nyui makpɔ ɖui kple xe si xɔ fe 60 kple edzivɔ gafo viwo.
Lɔ̃ Faa Woaɖɔ Wò Ðo
Aleke nuxlɔ̃ame alo ɖɔɖɔɖo si vena la tea ŋu ɖea vi na amee
Nu Ka Tae Maganɔ Agbe Ðo?
Nu kae ana ame nabu ku abe velia ene?
Elabena Nuwo Va Trɔna
Ne mate ŋu atrɔ wò nɔnɔmea o hã la, nane li si nàte ŋu atrɔ.
Elabena Kpekpeɖeŋu Li
Nu etɔ̃ siwo ate ŋu akpe ɖe ŋuwò nàyi edzi anɔ agbe.
Elabena Mɔkpɔkpɔ Li
Abe ale si akaɖi kpena ɖe mía ŋu míekpɔa nu ene la, mɔkpɔkpɔ ate ŋu akpe ɖe ŋuwò be wò susu manɔ nɔnɔme sesẽ siwo me tom nèle la ŋu o.
Atikeŋutinumekula Aɖe Ƒe Xɔse
Mawusubɔsubɔ to le mo na Frédéric Dumoulin eya ta eva zu mawudzimaxɔsela. Aleke Biblia-sɔsrɔ̃ kple nusɔsrɔ̃ tso ale si wowɔ nu gbagbewo ŋu na wòva xɔe se be Wɔla aɖe li?
Tsaɖiɖi Yi Cambodia
Nu ka tae ame siwo do go zi gbãtɔ yɔa wo nɔewo be efo, davi, tasi, tɔɖia, mama alo tɔgbui?
Vovototodede Amefomeviwo Me
Ðe amefomeviwo katã sɔa? Ðe vovototodede amefomeviwo me nu ava yi gbe ɖeka?
Kpakpaluʋui Ƒe Aʋala
Kpakpaluʋui si nye Blue Morpho fe aʋala dzena abe ɖe wo ŋuti zrɔ̃ ene, gake ne èkpɔe kple nusuekpɔmɔ̃ la, akpɔe be nu wluiwluiwlui aɖewo le eŋuti. Dɔ kawoe wowɔna?
Internet Dzi Nu Bubuwo
Nu Kawoe Wòle Be Manya Tso Amamaɖenuwo Ðoɖo Ða To Asitelefon Dzi Ŋu?
Ðe wòle efom ɖe nuwò be nàwɔ nu sia? Afɔku kawoe le eme? Ahiãmoɖoɖo koe wònyea?
Ðe Nètsi Akogoa?
Kpɔ nu etɔ̃ siwo akpe ɖe ŋuwò nàɖu akogotsitsi dzi ahadze xɔlɔ̃ vavãwo ɖa.
Nu Kae Mawɔ Ne Wowɔa Anyra Le Ŋunye?
Dzi ɖena le ame siwo ŋu wowɔ anyra le la dometɔ geɖe fo. Nyati sia ɖe nu siwo woate ŋu awɔ be nɔnɔmeawo naɖɔ ɖo la me.
Ame Kae Nye Xɔlɔ̃ Vavã?
Alakpaxɔlɔ̃wo kpɔkpɔ mesesẽ kura o, gake aleke nàwɔ akpɔ xɔlɔ̃ vavã?


text:
Ðe Mienaa Nu Ewolia?
Ao, Yehowa Ðasefowo menaa nu ewolia o; lɔlɔ̃nu faa nudzɔdzɔwoe míetsɔ kpɔa míafe dɔa dzi, eye ame siwo dzɔa ga siawo la meʋua go wofe ŋkɔwo o. Nu kae nye nu ewolia? Eye nu ka tae Yehowa Ðasefowo menaa nu ewolia o?
Se si wode na blema Israel dukɔa fe akpa aɖee bia be woana nu ewolia alo ama nu siwo le ame si la me ɖe akpa ewo ahadzɔ akpa ɖeka. Gake Biblia ɖee fia kɔtɛe be womebia tso Kristotɔwo ya si be woawɔ ɖe Se sia dzi o, eya ta womenaa “nuwo fe ewolia” o.
Womebiana tso Yehowa Ðasefowo si be woana nu ewolia alo nunanawo o, ke boŋ wosrɔ̃a Kristotɔ gbãtɔwo fe kpɔɖeŋu, eye wodɔa alɔ wofe gbefãɖeɖedɔa le mɔ eve nu: womexɔa ga ɖe wofe subɔsubɔdɔa wɔwɔ ta o, eye woawo ŋutɔwo wodzɔa ga faa tsɔ kpea asi ɖe dɔa ŋu.
Ale míewɔna ɖe mɔfiame si wona Kristotɔwo le Biblia me la dzi. Mɔfiame sia gblɔ be: “Ame sia ame newɔ abe ale si wòɖo le efe dzi me ene, menye kple veve alo dzizizi o, elabena ame si naa nu kple dzidzɔ lae Mawu lɔ̃na.”


text:
Ŋutinya 68: Ŋutsuvi Eve Siwo Gagbɔ Agbe
NE ÈKU, eye wogagbɔ agbe wò ɖe, aleke dawò awɔ? Akpɔ dzidzɔ ŋutɔ! Gake ɖe amesi ku la agate ŋu agbɔ agbea? Ðe wòdzɔ kpɔa?
Kpɔ ŋutsu ma, nyɔnu ma, kple ŋutsuvi ma ɖa. Ŋutsu lae nye nyagblɔɖila Eliya. Nyɔnu la, nye ahosi aɖe, si tso Zarpat, eye viae nye ŋutsuvi la. Gbeɖeka la, ŋutsuvi la dze dɔ. Dɔa sesẽ ale gbegbe be wòku. Eye Eliya gblɔ na nyɔnu la be: ‘Tsɔ ɖevi la nam.’
Eliya kɔ ɖevi la yi xɔtaxɔ mee hetsɔe mlɔ aba dzi. Edo gbe ɖa be: ‘O Yehowa, na ɖevi sia nagagbɔ agbe.’ Tete ɖevi la de asi gbɔgbɔ me! Eye Eliya kɔe tso xɔtaxɔa me ɖi va anyi hegblɔ na dadaa be: ‘Kpɔ ɖa, viwò la gbɔ agbe!’ Esia tae dadaa kpɔ dzidzɔ alea gbegbe ɖo.
Yehowa fe nyagblɔɖila vevi bubu aɖe ŋkɔe nye Elisa. Esubɔna abe Eliya fe kpeɖeŋutɔ ene. Gake emegbe la, Yehowa na Elisa hã wɔ nukunuwo. Gbeɖeka la, Elisa yi Sunem, afisi nyɔnu aɖe nyo dɔme nɛ le. Emegbe la, nyɔnu sia dzi ŋutsuvi.
Gbeɖeka ŋdi, esi ɖevia tsi la, eyi fofoa gbɔ le agble me. Tete ɖevia do ɣli be: ‘Nye ta le veyem!’ Wokɔ ɖevia yi afemee, eye emegbe wòku. Dadaa lé blanui ŋutɔ! Enumake wòyi ɖayɔ Elisa.
Esi Elisa va la, ekɔ ɖevi kuku la yi xɔ mee. Edo gbe ɖa na Yehowa hetsyɔ akɔ ɖe ɖevi la dzi. Tete ɖevi la xɔ dzo, eye wònyè zi adre. Dadaa kpɔ dzidzɔ ale gbegbe esi wòva kpɔ be ye vi la gbɔ agbe!
Ame geɖe woku. Esia na wofe fometɔwo kple xɔlɔ̃wo lé blanui vevie. Ŋusẽ mele mía si be míafɔ ame kukuwo o. Gake ŋusẽ le Yehowa si. Emegbe la, míasrɔ̃ alesi wòafɔ ame akpeakpewo va agbe mee.
Fiawo I, 17:8-24; Fiawo II, 4:8-37.
Nyabiabiawo
- Amekawoe nye ame etɔ̃ siwo le nɔnɔmetataa me, eye nukae dzɔ ɖe ŋutsuvia dzi?
- Gbe kae Eliya do ɖa ɖe ɖevi la ta, eye nukae dzɔ emegbe?
- Eliya fe kpeɖeŋutɔa ŋkɔ ɖe?
- Nukatae Elisa yi Sunem-nyɔnu aɖe feme?
- Nukae Elisa wɔ, eye nukae dzɔ ɖe ɖevi kuku la dzi?
- Abe alesi wòdze le Eliya kple Elisa gome ene la, ŋusẽ kae le Yehowa si?
Nyabiabia bubuwo
- Xlẽ Fiawo I, 17:8-24.
Aleke wodo Eliya fe toɖoɖo kple efe xɔse kpɔe? (Fia. I, 17:9; 19:1-4, 10)
Nukatae xɔse si nɔ Zarpat-hosi la si ɖe dzesi ŋutɔ? (Fia. I, 17:12-16; Luka 4:25, 26)
Aleke nusi tefe Zarpat-hosi la kpɔ na míekpɔ Yesu fe nya siwo le Mateo 10:41, 42 la fe nyatefenyenye dze sii? (Fia. I, 17:10-12, 17, 23, 24)
- Xlẽ Fiawo II, 4:8-37.
Nukae Sunem-nyɔnu la fia mí tso amedzrowɔwɔ ŋu? (Fia. II, 4:8; Luka 6:38; Rom. 12:13; Yoh. I, 3:17)
Mɔ kawo nue míate ŋu anyo dɔme na Mawu subɔlawo le egbea? (Dɔw. 20:35; 28:1, 2; Gal. 6:9, 10; Heb. 6:10)


text:
Ðe Wòsɔ Be Ŋutsu Kple Nyɔnu Siwo Lɔ̃ Wo Nɔewo Nanɔ Anyi Ðekae Evɔ Womeɖe Wo Nɔewo Oa?
Ale si Biblia ɖo eŋui
Biblia gblɔe eme kɔ nyuie be “
Mawu adrɔ̃ ʋɔnu agbe gbegblẽ nɔlawo.” (Hebritɔwo 13:4) Helagbe me nya “Agbe gbegblẽ nɔnɔ,” por·nei′a, lɔ ame siwo meɖe wo nɔewo o fe dɔdɔ hã ɖe eme. Eya ta anye nu gbegblẽ wɔwɔ le Mawu ŋkume be ŋutsu kple nyɔnu siwo meɖe wo nɔewo o la nanɔ anyi ɖekae nenye be woɖoe be yewoava ɖe yewo nɔewo gɔ̃ hã.
Ke ne ŋutsua kple nyɔnua lɔ̃ wo nɔewo vevie ya ɖe? Mawu gabia tso wo si kokoko be woaɖe wo nɔewo hafi ade wo nɔewo gbɔ. Mawue wɔ mí hede ŋutete mía me be míalɔ̃ ame. Mawu fe nɔnɔme vevitɔe nye lɔlɔ̃. (1 Yohanes 4:8) Eya ta eme kɔ fãa be susu vevi aɖewo tae wòbia be ŋutsu kple nyɔnu naɖe wo nɔewo godoo hafi ade wo nɔewo gbɔ ɖo.


text:
Mielɔ̃na Wowɔa Atike Na Mia?
Ɛ̃, mí Yehowa Ðasefowo míenoa atike, eye míelɔ̃na wowɔa atike na mí le kɔdzi. Togbɔ be míeléa be na mía ɖokui, eye míedzea agbagba be míanɔ lãmesẽ me hã la, “míehiãa ɖɔkta” ɣeaɖewoɣi. (Luka 5:
Ke hã, dɔdamɔnu aɖewo li siwo mewɔ ɖeka kple Biblia fe gɔmeɖosewo o, eye míelɔ̃na wozãa esiawo na mí o. Le kpɔɖeŋu me, míelɔ̃na wodoa ʋu na mí o, elabena Biblia meda asi ɖe edzi be woado ʋu atsɔ atu ŋutilã ɖo o. (Dɔwɔwɔwo 15:20) Nenema kee Biblia meda asi ɖe dɔdamɔnu siwo lɔ gbɔgbɔyɔyɔ ɖe eme dzi o.
Ke hã, dɔdamɔnu gbogbo aɖewo li siwo metsi tre ɖe Biblia fe gɔmeɖosewo ŋu o. Eya ta ame ŋutɔe atia dɔdamɔnu si wòdi la. Yehowa Ðasefo aɖe ate ŋu alɔ̃ be woazã dɔdamɔnu aɖe na ye, ke hã Ðasefo bubu ya malɔ̃ be woazã ema na ye o.


text:
Nu Ka Tae Mielɔ̃na Wodoa Ʋu Na Mi O?
Susu masɔmasɔ siwo le amewo si
Nyakpakpa: Yehowa Ðasefowo menoa atike o eye womedea kɔdzi hã o.
Nyatefea: Míedia dɔdamɔnu nyuitɔ kekeake na míawo ŋutɔwo kple míafe fometɔwo. Ne míafe lãme gblẽ la, míeyia ɖɔkta siwo bi ɖe atikewɔwɔ kple dɔwɔwɔ na ame ʋumazamazãe me la gbɔ. Míekpɔa ŋudzedze ɖe ale si wowɔ ŋgɔyiyi le atikewɔnyawo mee ŋu. Le nyatefe me la, dɔwɔwɔ na amewo ʋumazamazãe fe mɔnu si woto vɛ la le vi ɖem na ame geɖewo le nuto ɖe sia ɖe me. Le dukɔ geɖewo me la, dɔnɔ ate ŋu atiae be yeafo asa na afɔku siwo le ʋudodo na ame me, abe ʋumedɔlékuiwo, dɔlélenutsiŋutete fe dɔmawɔmawɔ nyuie kple ɖɔktawo fe vodadawo ene me.
Nyakpakpa: Yehowa Ðasefowo xɔe se be xɔse ate ŋu ada gbe le dɔnɔ ŋu.
Nyatefea: Míexɔ xɔsegbedada dzi se o.
Nyakpakpa: Ebia ga geɖe be woawɔ atike na ame ʋumazamazãe.
Nyatefea: Atikewɔwɔ na ame ʋumazamazãe megblẽa ga o. *
Nyakpakpa: Ðasefo geɖewo, tsitsiawo kple ɖeviwo siaa, kuna fe sia fe le esi wogbe be woagado ʋu na yewo o ta.
Nyatefea: Kpeɖodzi mele nya sia ŋu o. Zi geɖe la, amekolawo wɔa dɔ sesẽwo abe ame fe dzi koko, funukpefekoko kple ame bubu fe ŋutinuwo dede na ame bubu ene ʋumazamazãe. * Zi geɖe la dɔnɔwo, siwo dome ɖeviwo hã le, siwo womedo ʋu na o la hayana ko abe ame siwo wodo ʋu na ene alo hayana nyuie wu wo gɔ̃ hã. * Aleke kee nyaa ɖale o, ame aɖeke mate ŋu agblɔ kple kakaɖedzi be dɔnɔ si melɔ̃ wodo ʋu nɛ o la aku alo atsi agbe ne elɔ̃ wodo ʋu nɛ o.
Nu ka tae Yehowa Ðasefowo melɔ̃na wodoa ʋu na wo o?
Míafe subɔsubɔdzixɔsewoe bia esia tso mía si ke menye esi mímedi be woawɔ atike na mí o tae o. Nubabla Xoxoa kple Nubabla Yeyea siaa de se eme kɔ fãa be míatsri ʋu. (1 Mose 9:4; 3 Mose 17:
Wotrɔ susu
Ɣeaɖeɣi va yi la, atikewɔlawo bua dɔdamɔnu siwo me womedoa ʋu na ame le o, siwo wogayɔna be atikewɔwɔ ʋumazamazãe be enye dɔdamɔnu si gbɔ eme, eye wobunɛ kura gɔ̃ hã be enye ameɖokuiwuwu, gake le fe ʋɛ siwo va yi me la, womegabunɛ nenema o. Le kpɔɖeŋu me, le fe 2004 me la, nyati aɖe si wota ɖe magazine aɖe si fo nu tso atikeŋutinunya gblɔ be, dɔdamɔnu siwo woto vɛ be woatsɔ ada dɔ na dɔnɔ siwo nye Yehowa Ðasefowo la ava nye dɔdamɔnu siwo ŋu dɔ woawɔ na ame sia ame le fe siwo gbɔna me. * Nyati aɖe si dze le magazine aɖe (Heart, Lung and Circulation) me le fe 2010 me la gblɔ be “menye Yehowa Ðasefowo koe wòle be woazã dɔdamɔnu si nye ‘dɔwɔwɔ na ame ʋumazamazãe’ na o, ke boŋ ele be wòanye dɔdamɔnu vevitɔ si wòle be woazã le amekoko ɖe sia ɖe me.”
Fifia la, ɖɔkta akpe geɖewo le dɔdamɔnu siwo nana be ʋu meɖuɖuna le ame ŋu fũu o la ŋu dɔ wɔm tsɔ le dɔ sesẽwo wɔm na dɔnɔwo ʋumazamazãe le xexea me godoo. Wole dɔdamɔnu sia si me wozãa atikewo ɖe ʋu tefe le la ŋu dɔ wɔm le dukɔ madeŋgɔwo hã me, eye dɔnɔ geɖe siwo menye Yehowa Ðasefowo o hã biana be woazã dɔdamɔnu sia na yewo.
^ mm. 8 Kpɔ Transfusion and Apheresis Science, Volume 33, No. 3, p. 349.
^ mm. 10 Kpɔ The Journal of Thoracic and Cardiovascular Surgery, Volume 134, No. 2, pp. 287-288; Texas Heart Institute Journal, Volume 38, No. 5, p. 563; Basics of Blood Management, p. 2; and Continuing Education in Anaesthesia, Critical Care & Pain, Volume 4, No. 2, p. 39.
^ mm. 10 Kpɔ The Journal of Thoracic and Cardiovascular Surgery, Volume 89, No. 6, p. 918; kple Heart, Lung and Circulation, Volume 19, p. 658.
^ mm. 14 Continuing Education in Anaesthesia, Critical Care & Pain, Volume 4, No. 2, page 39.


text:
NU SI AKPE ÐE ƑOMEWO ŊU | VIHEHE
Srɔ̃ Ale Si Nàgbe
KUXIA
Viwò di godoo be nàwɔ nane na ye evɔ wò hã nègbe. Ɣesiaɣi si wòbia nane nègbe la, enɔa fu ɖem na wò ʋuu ɖeko wògloa wò. Naneke meli nègblɔna alo wɔna wòdzea akɔ anyi o, eya ta ɖeko nèva gblɔna na ɖokuiwò be yeawɔ efe didia dzi nɛ ne yeavo. Ne efe fuɖenamea va ti kɔ na wò la, ɖeko nènaa ta mlɔeba.
Àte ŋu ana viwòa nadzudzɔ nu sia wɔwɔ. Gake gbã la, na míakpɔ nu siwo ta wòle be nàtɔ afɔ to sesĩe ne viwò wɔa nu sia la ɖa.
NU SI WÒLE BE NÀNYA
Ne viwòa be yeawɔ nane nègbe la, menye ɖe nèle tame sẽm le eŋu o. Dzila aɖewo malɔ̃ ɖe nya sia dzi o. Woagblɔ be ele be nàdzro nu me kple viwòa, aɖe nu me nɛ alo nàda nyawo kpɔ kplii. Eye woagblɔ be nàfo asa na efe didiwo gbegbe, elabe ana wòado dziku.
Enye nyatefe be ne viwòa bia nane alo be yeawɔ nane nègbe la, ate ŋu ate ɖe edzi le gɔmedzedzea me ya. Ke hã, esia ate ŋu afia nu vevi aɖee, eyae nye be menye nu sia nu si wòdi le agbe me lae wòakpɔ o. Gake ne ènaa ta viwòa la, ke èle ŋusẽ si le asiwò abe dzila ene me gbɔdzɔm, eye èle viwòa fiam hã be wòawɔ vinugbe alo nugbenugbe ɣesiaɣi si wòle nane dim tso asiwò. Ne eva ɖo afi aɖe la, ado dziku ɖe ŋuwò ne ebia nane nègbe. Ðe ɖevi ate ŋu ade bubu si dze la edzilawo ŋu ne wonaa ta bɔbɔea?
Èle viwòa dzram ɖo be wòava zu sɔhɛ kple ame tsitsi ɖɔʋu. Ne viwòa bia nane nègbe la, ke èle ale si wòate nanewo eɖokui la fiamee. Ne ɖevi srɔ̃ nu vevi sia la, anɔ eme be ne eva tsi la mana ta ne wodo atike vɔ̃ɖi zazã alo matrewɔwɔ fe susu ɖe egbɔ o.
Ne viwòa bia nanewo nètea ŋu gbena la, ke èle ehem be wòava nye ame tsitsi ɖɔʋu. Ðɔkta David Walsh gblɔ be: “Nyatefeae nye be, mí ame tsitsiwo gɔ̃ hã míafe asi mesua nu siwo míedi la dzi ɣesiaɣi o. Eya ta ne míewɔa nu sia nu si mía viwo di la na wo la, ke mímele kpekpem ɖe wo ŋu be woatsi ava nye ame ɖɔʋuwo o.” *
NU SI NÀTE ŊU AWƆ
Wò susu nènɔ wò taɖodzinua dzi. Èdi be viwòa nava zu ame tsitsi si su te, si tea ŋu ɖua eɖokui dzi eye wòakpɔ dzidzedze le agbe me. Ne èwɔa nu sia nu si wòdi la nɛ la, maɖo taɖodzinu ma gbɔ gbeɖe o. Biblia gblɔ be “ne ame aɖe wɔ vinugbee na efe kluvi tso ɖevime la, ava ɖu afetɔ [ɖe edzi] emegbe.” (Lododowo 29:21) Eya ta ne ègbe be yemawɔ viwòa fe didi aɖewo dzi nɛ o la, èle hehe nyui aɖe namee. Hehe sia nana viwòa magblẽ naneke le eŋu o, ɖe wòaɖe vi nɛ boŋ.
Ne viwòa bia nane nègbe la, tɔ afɔ to sesĩe. Menye viwòa hatie nènye o. Eya ta ne viwò bia nane nègbe la, mehiã be nàva nɔ nu me dzrom kplii kaka abe ɖe wòhiã be wòada asi ɖe edzi hafi ene o. Ne ɖeviwo va le tsitsim la, ehiã be woana “hehe wofe nugɔmesese fe ŋutetewo to wo zazã me, bene woade vovototo nyui kple vɔ̃ dome.” (Hebritɔwo 5:14) Eya ta naneke megblẽ le eŋu be nàɖe nu me na viwòa o. Gake mehiã be nàva nɔ nu si tae nègbe na viwòa be wòagawɔ nane o la me ɖem nɛ atraɖii o. Ne wò kple viwòa míenɔa nya ʋlim la, ɖeko wòabu wò nyawo be wonye susu ko dom nèle ɖa.
Tɔ afɔ to sesĩe. Viwòa ate ŋu anɔ kuku ɖem kakaka alo anɔ vinugbe wɔm be nàlɔ̃ na ye. Ne afe mee miele la, nu kae nàte ŋu awɔ? Agbalẽ aɖe gblɔ be: “Ðe ɖokuiwò ɖa le ɖevia ŋu. Gblɔ nɛ be, ‘Ne èdi be yeafa avi la, fae, gake nyemedi be masee o. Yi xɔ me nàfa avia, ne èfae vɔ ko la nàva.’” (Loving Without Spoiling) Le gɔmedzedzea me la, afɔtɔtɔ to sesĩe alea ate ŋu asesẽ na wò, eye viwòa hã malɔ̃ nu na wò o. Gake ne eva kpɔe be ɖe nètae bla edzi goŋgoŋgoŋ la, anɔ asi ɖem le nuwɔna ma ŋu vivivi.
Mèganɔ viwòa fe didiwo gbem ko be yeatsɔe aɖee fiae be yee dzi o
Da sɔ. Mèganɔ viwòa fe didiwo gbem ko be yeatsɔe aɖee fiae be yee dzi o. Ke boŋ na ‘amewo nanyae be nugɔmeselae’ nènye. (Filipitɔwo 4:5) Àte ŋu alɔ̃ faa awɔ viwòa fe didiwo dzi nɛ ɣeaɖewoɣi ne wosɔ eye menye efe vinugbe alo nugbenugbee tae o.—Biblia fe gɔmeɖose: Kolosetɔwo 3:21.
^ mm. 10 Agbalẽ si me woɖee tsoe nye No: Why Kids